เศรษฐกิจไทยไตรมาส 4 เป็นบวก 4%<br><br>นายสถิตย์ ลิ่มพงศ์พันธุ์ ปลัดกระทรวงการคลัง เปิดเผยว่า ภาวะเศรษฐกิจไทยขณะนี้มีสัญญาณฟื้นตัวอย่างชัดเจนขึ้นเรื่อยๆ โดยตัวเลขเศรษฐกิจหลายตัวแสดงถึงการฟื้นตัวอย่างชัดเจน ซึ่งทำให้เชื่อว่าไตรมาสสุดท้ายปี 2552 นี้ เศรษฐกิจไทยน่าจะขยายตัวได้ 34% ต่อปี ตามที่ทางสำนักงานเศรษฐกิจการคลัง (สศค.) ได้ประมาณการไว้ ขณะเดียวกันก็คาดว่าปี 2553 เศรษฐกิจจะขยายตัวได้ 2.94.1% ต่อปี หรือเฉลี่ยประมาณ 3.3% ต่อปี<br><br>ทั้งนี้ ปัจจัยสำคัญที่มีผลต่อการฟื้นตัวของเศรษฐกิจไทยคือแนวโน้มการส่งออกที่เริ่มดีขึ้น นอกจากนี้การบริโภคและการลงทุนก็มีสัญญาณฟื้นตัวดีขึ้นเช่นกัน เห็นได้จากการเก็บภาษีมูลค่าเพิ่มจากการนำเข้าเครื่องจักรและวัตถุดิบที่ดีขึ้น ยังมีสัญญาณด้านรายได้เกษตรกร ซึ่งถือเป็นผู้บริโภคกลุ่มใหญ่ของประเทศที่หดตัวน้อยลง เมื่อเปรียบเทียบเดือนต่อเดือน และไตรมาสต่อไตรมาสอีกด้วย<br><br>สั่งอธิบดีรายงานการถือหุ้นให้กลต.<br>นายสถิตย์ ลิ่มพงศ์พันธุ์ ปลัดกระทรวงการคลัง กล่าวว่า หลังจากนายกรณ์ จาติกวณิช รมว.คลัง มีนโยบายควบคุมการถือหุ้นระดับผู้บริหารของกระทรวงการคลัง ขณะนี้ทางผู้อำนวยการสำนักงานคณะกรรมการกำกับนโยบายรัฐวิสาหกิจ (สคร.) กำลังหารือกับสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อนำร่างระเบียบที่ใช้ควบคุมกรรมการบริษัทจดทะเบียนในตลาดหลักทรัพย์แห่งประเทศไทย (ตลท.) รายงานการถือหุ้นให้ก.ล.ต. เพื่อปรับใช้ในการออกระเบียบของกระทรวงการคลัง โดยจะให้ระดับผู้บริหารตั้งแต่อธิบดีขึ้นไปรายงานการถือหุ้นให้ทราบ เพื่อพัฒนาระบบธรรมาภิบาลในกระทรวงการคลัง<br>