วันศุกร์ที่ 28 สิงหาคม พ.ศ. 2552 06:27 <br><br>ดัชนีตลาดหุ้นสหรัฐกลับมาปิดในแดนบวกได้ แม้จะมีการเทขายหุ้นเพื่อทำกำไรระยะสั้น<br><br>ปิดการซื้อขายตลาดหุ้นสหรัฐ ดัชนีแกว่งตัวกรอบแคบ ๆ ในแดนลบ จากแรงเทขายทำกำไรของนักลงทุน หลังจากที่ดัชนีพุ่งขึ้นอย่างต่อเนื่องตลอดการซื้อขาย 7 วันทำการที่ผ่านมา แต่ข้อมูลล่าสุดชี้ว่า จำนวนผู้ยื่นข้อรับความช่วยเหลือคนว่างงานต่อทางการลดลง 10,000 คน ไปอยู่ที่ 570,000 คน ในสัปดาห์ที่แล้ว ช่วยให้ดัชนีกลับมาเคลื่อนไหวในแดนบวกได้<br><br>ด้านราคาน้ำมันดิบตลาดไนเม็กซ์ ปิดที่ 72.49 ดอลลาร์สหรัฐต่อบาร์เรล เพิ่มขึ้น 1.06 ดอลลาร์สหรัฐ  ทำให้หลังปิดตลาด ดัชนีหุ้นดาวโจนส์ปิดที่ระดับ 9,580.63 จุด เพิ่มขึ้น 37.11 จุด แนสแดคปิดที่ 2,027.73 จุด เพิ่มขึ้น 3.30 จุด และเอสแอนด์พีปิดที่ 1,030.98 จุด เพิ่มขึ้น 2.86 จุด.<br><br>