ในช่วงต้นสัปดาห์ เงินบาทเปิดตลาดที่ระดับ 34.03 บาทต่อดอลลาร์สหรัฐฯ ในวันทำการแรกของสัปดาห์จันทร์ และมีแนวโน้มแข็งค่าขึ้นอย่างต่อเนื่องจากช่วงปลายสัปดาห์ เนื่องจากเงินดอลลาร์สหรัฐฯที่อ่อนค่าลงอย่างต่อเนื่องท่ามกลางการทะยานขึ้นของตลาดหุ้นโลก ทั้งนี้ข้อมูลการปรับลดการจ้างงานของสหรัฐฯ ที่ปรับตัวดีขึ้นเป็นเดือนที่ 2 ติดต่อกัน ทำให้นักลงทุนเริ่มคลายความกังวลต่อปัญหาในตลาดแรงงานของ สหรัฐฯ ลง ทั้งนี้บรรยากาศการลงทุนในตลาดการเงินโลกยังได้รับปัจจัยบวกจากผลประชุมรมว.คลังและผู้ว่า การธนาคารกลางกลุ่ม G-20 ที่มีความเห็นร่วมกันในการดำเนินนโยบายการเงินและการคลังในเชิงผ่อนคลายต่อไปและมองว่ายังไม่ถึงเวลาที่ทางการจะถอนมาตรการกระตุ้นเศรษฐกิจจนกว่าการฟื้นตัวทางเศรษฐกิจ จะมีความชัดเจนมากขึ้น ซึ่งมุมมองดังกล่าวช่วยให้นักลงทุนมีความเชื่อมั่นต่อการฟื้นตัวของเศรษฐกิจโลก <br><br> <br><br>อย่างไรก็ดีปริมาณการลงทุนค่อนข้างเบาบาง เนื่องจากตลาดการเงินสหรัฐฯ ปิดทำการเนื่องในวันแรงงาน ทำให้สกุลเงินในภูมิภาคเคลื่อนไหวในกรอบแคบๆ เป็นส่วนใหญ่ โดยเงินบาทปิดทรงตัวที่ระดับ 34.05 บาทต่อดอลลาร์สหรัฐฯ ในวันจันทร์ และยังคงปรับตัวในกรอบแคบๆ ใกล้ระดับ 34.04 บาทต่อดอลลาร์สหรัฐฯ ในช่วงเช้าวันอังคาร แต่โดยภาพรวมเงินบาทยังมีแนวโน้มแข็งค่าขึ้นเนื่องจากเงินดอลลาร์สหรัฐฯ ยังคงถูกกดดันอย่างต่อเนื่องจากความต้องการเสี่ยงที่เพิ่มสูงขึ้นตอบรับนโยบายการผ่อนคลายเพดานการลงทุนจากต่างประเทศ ของจีน ซึ่งเป็นนโยบายที่เป็นมิตรต่อนักลงทุนต่างชาติมากขึ้น ทำให้ตลาดหุ้นเอเชียทะยานขึ้นสู่ระดับสูงสุดในรอบ 1 ปี เช่นเดียวกับตลาดหุ้นไทยที่พุ่งขึ้นไปยืนเหนือระดับ 690 จุด และหนุนให้เงินบาทปรับแข็งค่าสู่ระดับ 34.02 บาทต่อดอลลาร์สหรัฐฯ ในวันอังคาร<br><br> <br><br>ในช่วงกลางสัปดาห์  เงินบาทเปิดตลาดที่ 34.01 บาทต่อดอลลาร์สหรัฐฯ ในช่วงเช้าวันพุธ โดยเป็นการปรับตัวตามค่าเงินภูมิภาค หลังเงินดอลลาร์สหรัฐฯ มีแนวโน้มอ่อนค่าลงสู่ระดับต่ำสุดในรอบปีเทียบกับสกุลเงินสำคัญ โดยเงินดอลลาร์สหรัฐฯ ถูกกดดันอย่างต่อเนื่องทั้งจากมุมมองในเชิงบวกต่อเศรษฐกิจโลกและความวิตกครั้งใหม่เกี่ยวกับสถานะของเงินดอลลาร์สหรัฐฯ ในการเป็นสกุลเงินหลักของโลก หลังมีการเผยรายงานของสหประชาชาติเมื่อวันจันทร์ที่ว่า บางประเทศจะมีการกระจายเงินดอลลาร์สหรัฐฯ ในทุนสำรองโดยเข้าซื้อทองคำมากขึ้น <br><br><br>ทำให้นักวิเคราะห์มองว่า ดัชนีค่าเงินดอลลาร์สหรัฐฯ มีโอกาสร่วงลงสู่ระดับ 76 ซึ่งเป็นระดับต่ำสุดหลังจากที่เลห์แมน บราเธอร์ส ล้มละลายในช่วงปลายเดือนก.ย. ที่ผ่านมา ขณะเดียวกันความต้องการลงทุนในตลาดหุ้นที่ยังไต่ระดับขึ้น หลังมีข่าวว่าตัวเลขการปล่อยสินเชื่อใหม่สกุลเงินหยวนปรับตัวขึ้น ในเดือนส.ค.  ซึ่งบ่งชี้ว่ารัฐบาลไม่ได้เข้มงวดในการควบคุมการปล่อยสินเชื่อมากเท่ากับที่นักลงทุนวิตกกันใน ช่วงก่อนหน้า ทั้งนี้ความต้องการสินทรัพย์เสี่ยงที่มากขึ้น <br><br> <br><br>ขณะที่การร่วงลงของเงินดอลลาร์สหรัฐฯ สู่ระดับต่ำสุดเป็นปัจจัยสำคัญที่หนุนให้สกุลเงินในภูมิภาคปรับแข็งค่าขึ้น โดยเงินบาทปรับตัวขึ้นสู่ระดับ 33.98 บาทต่อดอลลาร์สหรัฐฯ โดยในช่วงกลางสัปดาห์ ธปท. ระบุว่าเงินบาทปรับแข็งค่าขึ้นในช่วงนี้ เป็นผลจากกระแสเงินทุนที่ไหลกลับเข้ามาในช่วงไตรมาส 2 และไตรมาส 3 เทียบกับที่ไหลออกในช่วงไตรมาสแรก รวมทั้งได้แรงหนุนจากการเกินดุลบัญชีเดินสะพัดอย่างต่อเนื่องในช่วง 7 เดือนที่ผ่านมา ขณะที่นายกรณ์ จาติกวณิช รมว.คลังระบุว่าธปท. ได้รายงานว่า การไหลเข้าของเงินกองทุนจากต่างประเทศในขณะนี้ยังไม่ร้อนแรงผิดปกติ ซึ่งธปท. ยังคงจับตาอย่างใกล้ชิด<br><br> <br><br>ในช่วงปลายสัปดาห์  เงินบาทเปิดตลาดทรงตัวที่ระดับ 33.98 บาทต่อดอลลาร์สหรัฐฯ ในช่วงเช้าวันพฤหัสบดี ขณะที่สกุลเงินเอเซียยังคงปรับแข็งค่าขึ้นเนื่องจากเงินดอลลาร์สหรัฐฯ ยังคงร่วงสู่ระดับต่ำสุดในรอบ 1 ปีเทียบตะกร้าสกุลเงินหลัก หลังมีหลักฐานเพิ่มเติมเกี่ยวกับการฟื้นตัวทางเศรษฐกิจ โดยธนาคารกลางสหรัฐฯ เผยรายงานสรุปภาวะเศรษฐกิจหรือ Beige Book ที่ระบุว่าเศรษฐกิจภูมิภาคส่วนใหญ่รายงานถึงการปรับตัวดีขึ้นของตลาดอสังหาริมทรัพย์ที่เป็นภาคที่อยู่อาศัย และการกระเตื้องขึ้นของภาคการผลิต โดยเศรษฐกิจกำลังอยู่ในขั้นตอนของการแตะระดับต่ำสุดแต่ยังไม่ฟื้นตัวขึ้นอย่างเต็มที่ <br><br> <br><br>ขณะที่ธนาคารกลางในหลายประเทศ ทั้งเกาหลีใต้ นิวซีแลนด์ มีมติคงอัตราดอกเบี้ยไว้ที่ระดับต่ำสุดเป็นประวัติการณ์ สะท้อนมุมมองของผู้ดำเนินนโยบายว่าเศรษฐกิจได้ผ่านจุดต่ำสุดแล้ว ขณะเดียวกันนักวิเคราะห์มองว่า ดอลลาร์สหรัฐฯ กำลังได้รับผลกระทบจากความเป็นไปได้มากขึ้นที่ดอลลาร์จะแทนที่เงินเยนในฐานะสกุลเงินที่ใช้ในการทำ carry trade เมื่อพิจารณาจากอัตราดอกเบี้ยที่ทรงตัวในระดับ ต่ำใกล้ 0% นับจากช่วงปลายปีที่ผ่านมา <br><br> <br><br>อย่างไรก็ดี แม้จะมีแรงหนุนจากการร่วงลงของเงินดอลลาร์สหรัฐฯ และการปรับตัวขึ้นของตลาดหุ้น แต่แรงขายทำกำไร        สกุลเงินในภูมิภาคหลังจากที่ปรับแข็งค่าขึ้นมาก ทำให้ค่าเงินในภูมิภาคเริ่มลดช่วงบวกลงขณะที่เงินบาทยังคงทรงตัวที่ระดับ 33.98 บาทต่อดอลลาร์สหรัฐฯ ก่อนที่ทะยานขึ้นแตะระดับ 33.96 บาทต่อดอลลาร์สหรัฐฯ ในช่วงปลายสัปดาห์ หลังเงินดอลลาร์สหรัฐฯ เผชิญแรงกดดันอย่างมากจากการเผยตัวเลขเศรษฐกิจและผลประกอบการภาคเอกชนของสหรัฐฯ ออกมาดี รวมทั้งแรงกดดันเพิ่มเติมหลังข้อมูลเศรษฐกิจของจีน บ่งชี้ว่าเศรษฐกิจจีนกำลังปรับตัวขึ้น โดยผู้นำจีนมีความมั่นใจว่าจะบรรลุเป้าหมายการขยายตัวทางเศรษฐกิจที่ 8%ในปีนี้ ซึ่งเป็นปัจจัยที่หนุนให้ความต้องการลงทุนในตลาดหุ้นยังคงปรับตัวขึ้นในช่วงปลายสัปดาห์<br><br> <br><br>ในช่วงสัปดาห์หน้า (14-18 กันยายน 2552) สายงานธุรกิจตลาดทุนมองว่า ในช่วงสัปดาห์นี้เงินบาทยังคงปรับตัวในกรอบ 33.90-34.10 บาทต่อดอลลาร์สหรัฐฯ ใกล้เคียงกับช่วงสัปดาห์ที่ผ่านมา โดยมีแรงหนุนหลักจากการร่วงลงของเงินดอลลาร์สหรัฐฯ ที่ยังคงปรับตัวในทิศทางขาลง ท่ามกลางความต้องการเสี่ยงที่ยัง<br><br> <br><br>อยู่ในช่วงขาขึ้น เนื่องจากนักลงทุนมีความเชื่อมั่นต่อการฟื้นตัวของเศรษฐกิจโลกมากขึ้น อย่างไรก็ตามการทะยานขึ้นอย่างแข็งแกร่งของตลาดหุ้นเอเชียและตลาดหุ้นไทยในช่วงสัปดาห์ที่ผ่านมาอาจทำให้นักลงทุนมีการเทขายทำกำไรเป็นระยะ และทำให้แรงหนุนจากการไหลเข้าของเงินทุนต่างประเทศชะลอความร้อนแรงลง ขณะเดียวกันการเข้าแทรกแซงของธนาคารแห่งประเทศไทยคาดว่าจะเป็น อีกปัจจัยที่ทำให้เงินบาทยังคง ปรับตัวในกรอบแคบๆ ในช่วงสัปดาห์นี้