ในช่วงสัปดาห์นี้ (31 ส.ค.-4 ก.ย. 2552) เงินบาทอาจแกว่งตัวในกรอบ 33.90-34.10 บาทต่อเหรียญสหรัฐ หลังปรับตัว ในช่วง 33.98-34.08 บาทต่อเหรียญสหรัฐ ในสัปดาห์ก่อนหน้า<br><br>สิ่งที่ต้องติดตามได้แก่ ภาวะการ ลงทุนในตลาดหุ้นที่ยังคงเป็นตัวชี้นำการ เคลื่อนไหวของตลาดเงินในช่วงนี้ โดย ปัจจัยในประเทศคาดว่าประเด็นทางการเมืองจะมีน้ำหนักต่อการลงทุนในช่วงสัปดาห์นี้ <br>สิ่งที่นักลงทุนจับตาได้แก่ การนัดชุมนุมใหญ่ของกลุ่มแนวร่วมประชาธิปไตยต่อต้านเผด็จการแห่งชาติ (นปช.) เพื่อเรียกร้องให้นายกรัฐมนตรียุบสภาในวันที่ 30 ส.ค. ว่าจะเกิดเหตุการณ์รุนแรงขึ้นหรือไม่ <br><br>รวมไปถึงวันที่ 2 ก.ย. คณะกรรมการการเลือกตั้ง (กกต.) จะพิจารณากรณีสส. 44 ราย ถูกร้องเรียนเรื่องการถือหุ้นในบริษัทที่เป็นคู่สัญญาสัมปทานของรัฐและหุ้น ในกิจการสื่อว่าจะเข้าข่ายขัดรัฐธรรมนูญหรือไม่ <br><br>ขณะที่ในส่วนของข้อมูลเศรษฐกิจในช่วงต้นสัปดาห์นี้ ธนาคารแห่งประเทศไทย (ธปท.) รายงานภาวะเศรษฐกิจการเงิน รายเดือน ซึ่งคาดว่าข้อมูลเศรษฐกิจในเดือนก.ค. จะสร้างความเชื่อมั่นแก่นักลงทุนได้มากขึ้นว่าเศรษฐกิจไทยได้ผ่านพ้นช่วงที่แย่ที่สุดไปแล้ว <br><br>ส่วนปัจจัยต่างประเทศ ต้องติดตามว่าตลาดหุ้นโลกจะไต่ระดับขึ้นต่อหรือไม่ โดยข้อมูลเศรษฐกิจของสหรัฐที่คาดว่ามีนัยสำคัญต่อความเชื่อมั่นของนักลงทุนและภาวะการลงทุนในตลาดการเงินโลก ได้แก่ ดัชนีผู้จัดการฝ่ายจัดซื้อ ดัชนี ISM ภาคการผลิตและภาคบริการของสหรัฐ ว่าจะปรับตัวขึ้นอย่างต่อเนื่องหรือไม่ <br><br>เช่นเดียวกับข้อมูลในตลาดที่อยู่อาศัย ได้แก่ ค่าใช้จ่ายด้านการก่อสร้าง ยอดทำสัญญาซื้อบ้านรอปิดการขาย และในช่วงปลายสัปดาห์ตลาดให้ความสนใจกับข้อมูลการจ้างงานนอกภาคเกษตรของสหรัฐ และอัตราการว่างงานของสหรัฐ ซึ่งคาดว่าจะสร้างความเชื่อมั่นให้กับตลาดได้มากขึ้นว่า การฟื้นตัวของเศรษฐกิจสหรัฐกำลังมีความคืบหน้ามากขึ้น <br><br>สำหรับในช่วงสัปดาห์ที่ผ่านมา (24-28 ส.ค. 2552) ค่าเงินบาทปรับตัวในกรอบแคบต่อเนื่องจากสัปดาห์ก่อนหน้า โดยเคลื่อนไหวในช่วง 33.98-34.08 บาทต่อเหรียญสหรัฐ <br><br>ทั้งนี้ เงินบาทปรับแข็งค่าขึ้นจากปลายสัปดาห์ก่อน ขึ้นไปที่ระดับ 33.99 บาทต่อเหรียญสหรัฐ ในช่วงต้นสัปดาห์ โดยมีแรงหนุนจากการร่วงลงของเงินเหรียญสหรัฐ ที่ได้แรงกดดันจากข้อมูลเศรษฐกิจสหรัฐ ที่ออกมาดีเป็นส่วนใหญ่ในช่วงนี้ <br><br>ขณะที่ความเห็นของนายเบน เบอร์แนนคี ถึงสัญญาณการฟื้นตัวของเศรษฐกิจโลกช่วยเพิ่มความเชื่อมั่นให้แก่นักลงทุนว่าภาวะถดถอยที่เลวร้ายที่สุดในรอบหลายทศวรรษกำลังสิ้นสุดลง และหนุนการทะยานขึ้นของตลาดหุ้นทั่วโลก <br><br>อย่างไรก็ดี แม้จะมีแรงหนุนจากการอ่อนค่าของเงินเหรียญสหรัฐ แต่เงินบาทยังแกว่งตัวในกรอบแคบเนื่องจากการเข้าแทรกแซงตลาดอย่างต่อเนื่องของธปท. ได้เข้าไปดูแลเงินบาทให้เหมาะสมตามภาวะตลาด ส่งผลให้เงินบาทยังคงปรับตัวในกรอบแคบที่ระดับ 33.99 บาทต่อเหรียญสหรัฐ ในช่วงกลางสัปดาห์ก่อน <br><br>ขณะเดียวกัน ผลการประชุมคณะกรรมการนโยบายการเงิน (กนง.) ที่มีมติคงอัตราดอกเบี้ยที่ระดับ 1.25% ซึ่งเป็นการคงอัตราดอกเบี้ยเป็นครั้งที่ 3 ติดต่อกันไม่ส่งผลกระทบต่อตลาดเงินมากนัก <br><br>เนื่องจากเป็นไปตามที่ได้คาดการณ์ไว้ในช่วงปลายสัปดาห์ เงินบาทเปิดตลาดที่ 33.99 บาทต่อเหรียญสหรัฐ ทรงตัว และมีแรงขายที่ค่อนข้างสมดุล ก่อนจะเริ่มอ่อนค่าลงสู่ระดับ 34.02 บาทต่อเหรียญสหรัฐ จากการฟื้นตัวของเงินเหรียญสหรัฐ <br><br>ท่ามกลางความวิตกต่อการฟื้นตัวของเศรษฐกิจโลกหลังมีข่าวว่า ทางการจีนจะจำกัดการลงทุน จะกระทบการฟื้นตัวของเศรษฐกิจโลกและนักลงทุนยังมีความระมัดระวังมากขึ้นหลังจากที่ดัชนีพุ่งขึ้นสู่ระดับสูงสุดในรอบ 11 เดือนในช่วงต้นเดือน ทำให้มีความกังวลมากขึ้นว่าราคาหุ้นพุ่งขึ้นเกิน ซึ่งกดดันค่าเงินภูมิภาค m        <br><br>