นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.01/02 บาท/ดอลลาร์ ค่อนข้างทรงตัวจากเมื่อวานนี้ที่ปิดตลาดที่ระดับ 34.02/03 บาท/ดอลลาร์ และหากเทียบกับสกุลอื่นในภูมิภาคก็ถือว่าเงินบาทไม่ค่อยเปลี่ยนแปลงเช่น&quot;เงินบาทตลอดทั้งสัปดาห์นี้แกว่งแคบมากในกรอบ 34.01-34.03 บาท ทิศทางวันนี้คงต้องรอปัจจัยในประเทศที่จะมีผลให้ค่าเงินบาทขยับไปในทางใดทางหนึ่งได้ นั่นคือการชุมนุมวันอาทิตย์นี้อาจจะเป็นตัวที่ทำให้บาทอ่อนลงได้ แต่ต้องขึ้นอยู่กับความรุนแรง หรือเซอร์ไพร์สที่จะมีออกมา แต่รู้สึกว่าบาทอยากจะแข็งมากกว่า&quot; นักบริหารเงิน กล่าว <br>         ขณะที่ปัจจัยต่างประเทศ เช่น การประกาศตัวเลขจีดีพี Q2/52 ของสหรัฐฯ ที่ออกมา -1% น้อยกว่าที่ตลาดคาดการณ์ไว้ว่าจะอยู่ในระดับ -1.5% แต่ก็ไม่ได้ส่งผลให้ต่อตลาดหุ้นในสหรัฐฯ มากนัก โดยเห็นว่าขณะนี้ทั่วโลกต่างรอสัญญาณที่ชัดเจนของการฟื้นตัวทางเศรษฐกิจ แต่มีอีกส่วนหนึ่งที่เชื่อว่าเศรษฐกิจอาจจะร่วงลงอีกรอบก่อนที่จะปรับตัวฟื้นขึ้นอย่างถาวร <br>         สำหรับสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 93.74/76 เยน/ดอลลาร์ ส่วนยูโรอยู่ที่ 1.4365/4367 ดอลลาร์/ยูโร <br>         นักบริหารเงิน คาดว่า วันนี้เงินบาทจะเคลื่อนไหวอยู่ในกรอบแคบที่ 34.01-34.04 บาท/ดอลลาร์ <br><br>