แบงก์ ชาติ ระบุค่าเงินบาทที่แท้จริงเทียบกับคู่ค่าคู่แข่ง 21 ประเทศ อ่อนค่าลง อย่ามองแต่ค่าเงินบาทเทียบดอลลาร์สหรัฐฯที่แข็งค่าขึ้น ยันค่าเงินบาทไม่ได้ทำลายความสามารถการแข่งขันทางการค้า-ส่งออก..<br><br>เมื่อวันที่ 31 ส.ค. นางอมรา ศรีพยัคฆ์ ผู้อำนวยการอาวุโส ฝ่ายเศรษฐกิจในประเทศ ธนาคารแห่งประเทศไทย (ธปท.) กล่าวถึง แนวโน้มอัตราแลกเปลี่ยค่าเงินบาทของไทยในขณะนี้ ว่า  ในเดือน ก.ค.ที่ผ่านมา แม้ว่าค่าเงินบาทจะแข็งค่าขึ้นเล็กน้อยจากเดือนก่อนหน้า โดยเฉลี่ยอยู่ที่ 34.05 บาทต่อดอลลาร์สหรัฐฯ เทียบกับ 34.14 บาทต่อดอลลาร์สหรัฐฯ ในเดือนมิ.ย. แต่หากพิจารณาในเรื่องความสามารถในการแข่งขันทางการค้าของไทย ในเดือน ก.ค. ดัชนีค่าเงินบาทที่แท้จริง (NEER) ซึ่งเทียบค่าเงินบาทกับค่าเงินบาทกับประเทศคู่ค้า และคู่แข่ง 21 ประเทศอยู่ที่ 77.46 แสดงให้เห็นว่า ค่าเงินบาทอ่อนค่าลงเฉลี่ยเมื่อเทียบกับคู่ค้าและคู่แข่ง แม้หากเทียบกับค่าเงินดอลลาร์สหรัฐฯ ค่าเงินบาทจะเข็งค่าขึ้นก็ตาม ดังนั้น ค่าเงินบาทจึงไม่ได้เป็นตัวทำลายความสามารถในการแข่งขันทางด้านการส่งออกของ ไทยอย่างที่เป็นห่วงกัน<br><br>นางอมรา กล่าวต่อว่า ขณะที่ค่าเงินบาท ตั้งวันที่ 1 ส.ค.จนถึงวันที่ 25 ส.ค.ที่ผ่านมา ค่าเงินบาทค่อนข้างนิ่งเฉลี่ยอยู่ที่ 34.02 บาทต่อดอลาร์สหรัฐฯ ทั้งๆ ที่ มีเงินไหลเข้าอย่างต่อเนื่อง เห็นได้จากหนี้ต่างประเทศที่เอกชนกู้เข้ามาเพิ่มขึ้นอย่างต่อเนื่อง โดยล่าสุด เดือน ก.ค.มีหนี้ต่างประเทศที่ 62,200 ล้านดอลลาร์สหรัฐฯ ขณะเดียวกัน ดุลบัญชีเดินสะพัด 7เดือนแรกที่เกินดุลมากถึง 11,800 ล้านดอลลาร์สหรัฐฯ จากดุลการค้าที่เกินดุลต่อเนื่อง และการไหลเข้าของเงินทุนจากต่างประเทศ<br>