ตลาดหุ้นในเอเชียส่วนใหญ่ปรับตัวขึ้นอย่างต่อเนื่องเป็นวันที่ 2 เช้าวันนี้ แม้ว่าดัชนีดาวโจนส์ตลาดหุ้นนิวยอร์กปิดลบเมื่อคืนนี้ (29 ก.ย.) หลังจากสหรัฐเปิดเผยดัชนีความเชื่อมั่นผู้บริโภคร่วงลง โดยหุ้นบริษัทผู้ผลิตรถและบริษัทเทคโนโลยีในเอเชียปรับตัวขึ้น หลังจากที่เอ็นจีเค อินซูเลเตอร์ ได้ยกระดับคาดการณ์ตัวเลขกำไร และไมครอน เทคโนโลยีก็รายงานตัวเลขขาดทุนที่ลดลง ดัชนีนิกเกอิตลาดหุ้นญี่ปุ่นเปิดวันนี้ที่ 10,105.17 จุด เพิ่มขึ้น 4.97 จุด แต่ดัชนีฮั่งเส็งตลาดหุ้นฮ่องกงเปิดวันนี้ที่ 20,981.13 จุด ลบ 32.04 จุด ส่วนดัชนีคอมโพสิตตลาดหุ้นโซลเปิดวันนี้ที่ 1,688.60 จุด ลดลง 1.45 จุด ขณะที่ดัชนีเวทเต็ดตลาดหุ้นไต้หวันเปิดวันนี้ที่ 7,456.57 บวก 26.59 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,746.70 จุด ลดลง 6.40 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,681.69 บวก 18.38 จุด <br>         บลูมเบิร์กรายงานว่า ดัชนี MSCI Asia Pacific Index บวก 0.5% แตะ 117.33 จุด เมื่อเวลา 10.35 น.ตามเวลาท้องถิ่นในกรุงโตเกียว <br>         หุ้นเอ็นจีเค อินซูเลเตอร์ ทะยาน 7.8% ในตลาดหุ้นโตเกียวหลังจากที่ได้มีการเปิดเผยเรื่องดีมานด์สินค้าที่เกี่ยวกับรถและอิเล็กทรอนิคส์เพิ่มขึ้น ส่วนหุ้นไฮนิกซ์ เซมิคอนดัคเตอร์ พุ่ง 2.6% ในตลาดหุ้นเกาหลีใต้           <br>         ทั้งนี้ ตลาดหุ้นจีนจะปิดทำการในวันพรุ่งนี้เนื่องในวันชาติ <br>          <br><br><br><br>