ตลาดหลักทรัพย์ปิดตลาดช่วงเช้าวันนี้ที่ระดับ 725.89 จุด เพิ่มขึ้น 8.82 จุด(+1.23%) มูลค่าการซื้อขาย 12,067.97 ล้านบาท <br>         การซื้อขายหุ้นช่วงเช้าวันนี้ ดัชนีหุ้นไทยแกว่งตัวในแดนบวกตลอดช่วงเช้า โดยแตะจุดสูงสุดของช่วงเช้าที่ 726.16 จุด และแตะจุดต่ำสุดของช่วงเช้าที่ระดับ 718.61 จุด  นายกวี ชูกิจเกษม ผู้ช่วยกรรมการผู้จัดการ ฝ่ายวิเคราะห์หลักทรัพย์ บล.กสิกรไทย กล่าวว่า ตลาดหุ้นไทยเช้านี้ปรับตัวขึ้น ในทิศทางเดียวกับตลาดหุ้นอื่นในภูมิภาคเอเชียที่ส่วนใหญ่ยืนแดนบวก ทั้งนี้มองว่าคงจะรับผลบวกจากราคาน้ำมันดิบที่ปรับตัวขึ้นมาก และตลาดบ้านเราก็รับอานิสงค์ไปด้วย <br>         ทั้งนี้ แม้ว่าหุ้นในกลุ่มพลังงานเช้านี้จะขึ้นไม่โดดเด่นมาก แต่อย่างน้อยก็ไม่ปรับตัวลง โดยเฉพาะหุ้นในกลุ่มปตท.ที่เมื่อวานนี้เจอผลกระทบจากกรณีมาบตาพุด แต่ตอนนี้คนเริ่มมองแล้วว่าน่าจะจบได้ ดังนั้นหุ้นในกลุ่มปตท.ก็เลยปรับตัวขึ้นมาได้ในเช้านี้ <br>         ส่วนหุ้นในกลุ่มอื่น ๆ ก็ปรับตัวขึ้นตามปัจจัยบวกในแง่ของการกระตุ้นเศรษฐกิจของภาครัฐฯ อย่างกลุ่มก่อสร้าง ที่มีประเด็นในเรื่องการประมูลโครงการรถไฟฟ้า นอกจากนี้ ยังจะมีเม็ดเงินเพิ่มในโครงการไทยเข้มแข็งอีกด้วย <br>         แนวโน้มการลงทุนในช่วงบ่ายนี้ นายกวี กล่าวว่า ตลาดหุ้นไทยคงจะสามารถยืนในแดนบวกได้ โดยมีแนวต้าน 725 จุด แนวรับ 718 จุด <br>         ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>         TTA   มูลค่าการซื้อขาย 772.12 ล้านบาท ปิดที่  27.00 บาท เพิ่มขึ้น  1.00 บาท <br>         KBANK มูลค่าการซื้อขาย 618.59 ล้านบาท ปิดที่  85.00 บาท เพิ่มขึ้น  2.50 บาท <br>         TMB   มูลค่าการซื้อขาย 604.35 ล้านบาท ปิดที่   1.21 บาท เพิ่มขึ้น  0.02 บาท     <br>         BBL   มูลค่าการซื้อขาย 585.49 ล้านบาท ปิดที่ 124.00 บาท เพิ่มขึ้น  3.00 บาท <br>         PTTAR มูลค่าการซื้อขาย 561.53 ล้านบาท ปิดที่  25.00 บาท เพิ่มขึ้น  0.60 บาท <br><br><br>