  นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 34.02 บาท/ดอลลาร์ ปรับตัวแข็งค่าขึ้นเล้กน้อยจากช่วงเย็นวานนี้ที่ระดับ 34.02/04 บาท/ดอลลาร์ ซึ่งเป็นผลจากเงินดอลลาร์อ่อนค่าและเป็นไปในทิศทางเดียวกันกับค่าเงินสกุลอื่นในภูมิภาค โดยเงินบาทมีแนวโน้มแข็งค่าอีกเล็กน้อย เงินดอลลาร์ปรับตัวอ่อนค่าลง เนื่องจากนักลงทุนหันมาเทขายดอลลาร์เพื่อเข้าไปลงทุนในตลาดอื่น ๆ โดยเมื่อคืนที่ผ่านมา ดัชนีตลาดหุ้นในต่างประเทศ ตลาดทองคำ และตลาดน้ำมันปรับตัวเพิ่มขึ้น <br>         สำหรับความเคลื่อนไหวของค่าเงินสกุลหลักต่างประเทศช่วงเปิดตลาดวันนี้ เงินเยนเคลื่อนไหวอยู่ที่ระดับ 92.30/34 เยน/ดอลลาร์ ปรับตัวอ่อนค่าจากวานนี้ที่ระดับ 91.94/92.17 เยน/ดอลลาร์ ส่วนเงินยูโรอยู่ที่ระดับ 1.4500 ดอลลาร์/ยูโร <br>         นักบริหารเงิน คาดว่าวันนี้เงินบาทน่าจะเคลื่อนไหวอยู่ในกรอบแคบๆ ที่ 34.00-34.05 บาท/ดอลลาร์<br><br><br><br>