วันอังคารที่ 15 กันยายน พ.ศ. 2552 08:48 <br><br>ธนาคารกรุงศรีอยุธยา รายงาน เงินบาทเปิดตลาดเช้าวันนี้ 33.94/95 แนวโน้มแข็งค่าตามภูมิภาค<br><br>นักบริหารเงินธนาคารกรุงศรีอยุธยา เปิดเผยว่า เงินบาทเปิดตลาดเช้าวันนี้ที่ระดับ 33.94/95 บาท/ดอลลาร์ ปรับตัวแข็งค่าเล็กน้อยจากช่วงเย็นวานนี้ที่ระดับ 33.96/97 บาท/ดอลลาร์ และเมื่อเวลา 08.47 น.เงินบาทปรับตัวแข็งค่าลงไปอยู่ที่ 33.92 บาท/ดอลลาร์ โดยทิศทางการเคลื่อนไหวยังมีแนวโน้มแข็งค่าตามค่าเงินสกุลอื่นในภูมิภาค<br><br>&quot;แนวโน้มน่าจะแข็งค่าต่อไปเรื่อยๆ ในทิศทางเดียวกันกับค่าเงินสกุลอื่นเนื่องจากดอลลาร์อ่อนค่าลง&quot;นักบริหารเงิน กล่าว<br><br>สำหรับความเคลื่อนไหวของค่าเงินสกุลหลักต่างประเทศช่วงเปิดตลาดเช้าวันนี้ เงินเยนเคลื่อนไหวอยู่ที่ระดับ 90.85/87 เยน/ดอลลาร์ ทรงตัวในระดับเดียวกับช่วงเย็นวานนี้ ส่วนค่าเงินยูโรอยู่ที่ระดับ 1.4638/4640 ดอลลาร์/ยูโร ปรับตัวแข็งค่าจากวานนี้ที่ระดับ 1.4534/4535 ดอลลาร์/ยูโรแนวโน้มเงินบาทวันนี้นักบริหารเงิน คาดว่าจะเคลื่อนไหวในกรอบ 33.90/33.97 บาท/ดอลลาร์<br><br>