วันพุธที่ 26 สิงหาคม พ.ศ. 2552 08:23 <br><br>สัญญาทองคำตลาดนิวยอร์กปิดบวก ได้รับแรงหนุนจากค่าเงินดอลลาร์ที่อ่อนตัวลง<br><br>สัญญาทองคำตลาด COMEX ส่งมอบเดือนธ.ค.ปิดที่ 946.00 ดอลลาร์/ออนซ์ เพิ่มขึ้น 2.30 ดอลลาร์ หลังจากเคลื่อนตัวในช่วง 943.10-956.30 ดอลลาร์<br><br>ขณะที่สัญญาโลหะเงินส่งมอบเดือนก.ย.ปิดที่ 14.290 ดอลลาร์/ออนซ์ เพิ่มขึ้น 9.50 เซนต์<br><br>ส่วนสัญญาพลาตินัมเดือนต.ค.ปิดที่ 1,247.80 ดอลลาร์/ออนซ์ ลดลง 30.00 เซนต์ และสัญญาพัลลาเดียมส่งมอบเดือนก.ย.ปิดที่ 288.80 ดอลลาร์/ออนซ์ เพิ่มขึ้น 3.45 ดอลลาร์<br><br>ราล์ฟ เพรสตัน นักวิเคราะห์จาก Heritage West Futures Inc กล่าวว่า ข้อมูลเศรษฐกิจที่สดใสทำให้นักลงทุนมองว่าสกุลเงินดอลลาร์ไม่ใช่การลงทุนที่ปลอดความเสี่ยง จึงได้หันเข้าซื้อสัญญาทองคำ อย่างไรก็ตาม แรงซื้อได้ถูกแรงขายสกัดลงในช่วงบ่าย หลังจากสัญญาน้ำมันดิบร่วงลงอย่างหนัก<br><br>SPDR Gold Trust ซึ่งเป็นกองทุนซื้อขายทองคำรายใหญ่ของโลก ได้เข้าถือครองทองคำราว 1,066.41 เมตริกตันเมื่อวานนี้ หลังจากเข้าถือครองทองคำสูงสุดเป็นประวัติการณ์เมื่อวันที่ 1 มิ.ย.ที่ 1,134.03 เมตริกตัน<br><br>