นักบริหารเงินจากธนาคารกรุงศรีอยุธยา เปิดเผยว่า เงินบาทปิดตลาดเย็นนี้ที่ระดับ 33.33/34 บาท/ดอลลาร์ ปรับตัวแข็งค่าเล็กน้อยจากระดับ 33.34/36 บาท/ดอลลาร์ โดยระหว่างวันเงินบาทปรับตัวแข็งค่าสุดที่ 33.33 บาท/ดอลลาร์ และอ่อนค่าสุดที่ 33.36 บาท/ดอลลาร์  &quot;ตลาดค่อนข้างนิ่ง ปริมาณซื้อขายพอประมาณ น่าจะเป็นการซื้อขายระหว่าง Import-Export&quot; นักบริหารเงิน กล่าว <br><br>         ส่วนหนึ่งอาจเป็นผลจากคณะกรรมการนโยบายการเงิน(กนง.) ออกมาประกาศประมาณการเงินเฟ้อ ทำให้เงินบาทขยับแข็งค่า ก่อนที่จะปิดตลาดไปอย่างเงียบเหงา <br><br>         สำหรับความเคลื่อนไหวของค่าเงินสกุลหลักต่างประเทศช่วงเย็นวันนี้ เงินเยนอยู่ที่ระดับ 91.17/20 เยน/ดอลลาร์ ปรับตัวแข็งค่าจากระดับ 91.47/50 เยน/ดอลลาร์ ส่วนค่าเงินยูโรอยู่ที่ระดับ 1.4426/4428 ดอลลาร์/ยูโร ปรับตัวแข็งค่าจากระดับ 1.4363/4368 ดอลลาร์/ยูโร<br><br>