นักบริหารเงิน ธนาคารซีไอเอ็มบี ไทย เปิดเผยว่า เงินบาทปิดตลาดวันนี้ที่ระดับ 33.18/19 บาท/ดอลลาร์ ทรงตัวใกล้เคียงเปิดตลาดช่วงเช้าที่อยู่ระดับ 33.18/20 บาท/ดอลลาร์  โดยเงินบาทยังเคลื่อนไหวตามค่าเงินในภูมิภาคแต่อยู่ในกรอบแคบๆ โดยมีปริมาณซื้อขายเบาบาง <br>ส่วนปัจจัยต่างประเทศที่ต้องติดตามช่วงนี้ เป็นตัวเลขเศรษฐกิจต่างๆ ของสหรัฐ เช่น การประกาศตัวเลขดุลการค้า  การประชุมธนาคารกลางสหรัฐ (เฟด) การประกาศตัวเลข CPI ขณะที่ตลาดยังมีความกังวล เกี่ยวกับข่าวลือต่างๆ ในตลาด เกี่ยวกับปัญหาหนี้สิน ปัญหาความไม่เชื่อมั่นและส่งผลต่อการปรับลดเครดิตความน่าเชื่อถือ ซึ่งจะส่งผลให้ตลาดเงิน ตลาดทุน ผันผวน <br><br>         &quot;เงินบาทวันนี้ เคลื่อนไหวในกรอบแคบๆ ปรับตัวอ่อนค่าสุดที่ 33.20/22 บาท/ดอลลาร์ ก่อนดีดกลับขึ้นมาเล็กน้อย แต่ตลาดเงียบเหงาเพราะเป็นช่วงใกล้วันหยุด&quot; นักบริหารเงิน กล่าว <br><br>         ส่วนค่าเงินสกุลต่างประเทศในช่วงเย็นวันนี้ เงินเยนเคลื่อนไหว อยู่ที่ 87.68/70 เยน/ดอลลาร์ แข็งค่าจากช่วงเช้าอยู่ที่ 88.43/45 เยน/ดอลลาร์ เงินยูโร อยู่ที่ 1.4765/70 ดอลลาร์/ยูโร จากช่วงเช้าอยู่ที่ 1.4725/4729 ดอลลาร์/ยูโร<br>