วันศุกร์ที่ 18 กันยายน พ.ศ. 2552 06:34 <br><br>ตลาดหุ้นสหรัฐปรับลดลงเล็กน้อยจากแรงเทขายทำกำไร<br><br>ปิดการซื้อขายตลาดหุ้นสหรัฐ ดัชนีเคลื่อนไหวเบาบางในแดนลบ หลังข้อมูลจากกระทรวงแรงงานชี้ว่ามีผู้ว่างงานยื่นขอรับความช่วยเหลือจากรัฐบาลครั้งแรกในสัปดาห์ที่ผ่านมา 545,000 คน แม้น้อยกว่าที่หลายฝ่ายคาดไว้ แต่ก็ทำให้จำนวนผู้ว่างงานที่ยื่นเอกสารขอรับความช่วยเหลือเพิ่มขึ้นแตะ 6.2 ล้านคนแล้ว นักลงทุนจึงเลือกที่จะเทขายทำกำไร หลังดัชนีบวกเพิ่มมาตลอด 3 วัน<br><br>ทำให้หลังปิดตลาด ดัชนีหุ้นดาวโจนส์ปิดที่ระดับ 9,783.92 จุด ลดลง 7.79 จุด แนสแดคปิดที่ระดับ 2,126.75 จุด ลดลง 6.40 จุด และเอสแอนด์พีปิดที่ 1,065.49 จุด ลดลง 3.27 จุด.<br><br>