  ราคาทองคำทำสถิติใหม่ 1,093 เหรียญ <br><br>         เมื่อวานนี้ (8 พ.ย.) ราคาทองล่วงหน้าสัญญาเดือนธันวาคม (GFZ09) ปิดที่ 17,170 กรอบการเคลื่อนไหวของราคาอยู่ในช่วง 17,010  17,220 ปริมาณการซื้อขาย 3,538 สัญญา  นายโกสินทร์ เจือศิริภักดี ผู้จัดการฝ่ายการตลาด บริษัทจีที เวลธ์ แมเนจเมนท์ จำกัด กล่าวถึงภาวะการลงทุนในตลาด Gold Futures ว่า บรรยากาศการซื้อขายทองคำในตลาดอนุพันธ์วันนี้มีปริมาณการซื้อขายคึกคักอย่างมาก โดยปริมาณการซื้อขายทองคำล่วงหน้าในตลาดอนุพันธ์ทำจุดสูงสุดใหม่อีกครั้ง เช่นเดียวกับราคาทองคำที่ทำจุดสูงสุดใหม่บริเวณ 1,093 เหรียญ <br><br>         สำหรับแนวโน้มราคาทองคำในระยะสั้นเป็นขาขึ้นค่อนข้างรุนแรง เส้นแนวโน้มค่อนข้างชัน แม้ในทางเทคนิคจะมีความเป็นไปได้ที่จะมีการพักฐาน แต่เรายังกังวลว่าการพักฐานจะเป็นการพักสั้นๆ ก่อนจะดีดตัวอย่างต่อเนื่อง ประเด็นหลักที่ตลาดติดตามคือผลการประชุมธนาคารกลางสหรัฐในคืนวันพฤหัส ว่าจะปรับดอกเบี้ยนโยบายขึ้นหรือไม่ โดยนักวิเคราะห์ส่วนใหญ่ยังเชื่อว่าธนาคารกลางสหรัฐยังจะยืนยันอัตราดอกเบี้ยที่ 0.25% ต่อไป ประเมินแนวรับ 1,077 เหรียญ แนวต้าน 1,097 เหรียญ กลยุทธ์หลักยังคงหยุดดูตลาดเพื่อดูผลการประชุมของธนาคารกลางสหรัฐ แล้วค่อยหาจังหวะลงทุนต่อไป <br><br>          ราคาทองคำค่อนข้างผันผวนในระยะนี้ นักลงทุนที่มีกำไรน่าหาจังหวะออกมายืนดูก่อน แม้ความเห็นของนักวิเคราะห์หลายสำนักจะประเมินว่า FED จะยังคงอัตราดอกเบี้ยไว้ที่เดิม แต่ภาวะที่ค่าเงินดอลล่าร์อ่อนค่าอย่างรวดเร็ว ประกอบกับการที่ธนาคารกลางออสเตรเลียปรับดอกเบี้ยถึงสองครั้ง ทำให้เรายังนอนใจไม่ได้ นายโกสินทร์ กล่าว <br><br><br><br><br><br>