ดัชนีดาวโจนส์ตลาดหุ้นนิวยอร์กปิดที่ 9,441.27 จุด เพิ่มขึ้น 96.66 จุด แม้ภาพรวมตลาดแรงงานในประเทศจะไม่น่าพอใจมากนัก<br><br>ปิดการซื้อขายตลาดหุ้นสหรัฐ นักลงทุนค่อนข้างที่จะพอใจกับข้อมูลล่าสุดของกระทรวงแรงงาน ที่ระบุว่ามีแรงงานถูกเลิกจ้างในเดือนที่แล้ว 216,000 ตำแหน่ง น้อยกว่าที่หลายฝ่ายคาดการณ์ไว้ และน้อยที่สุดในรอบกว่า 1 ปี แม้จะทำให้อัตราว่างงานในประเทศเพิ่มขึ้นเป็น 9.7% สูงที่สุดนับตั้งแต่เดือนมิถุนายน 2526 ก็ตาม ทำให้หลังปิดตลาด ตลาดหุ้นสหรัฐ ดัชนีดาวโจนส์ ปิดที่ 9,441.27 จุด ปรับขึ้น 96.66 จุด หรือ 1.03% ดัชนีแนสแดค ปิดที่ 2,018.78 จุด ปรับขึ้น 35.58 จุด หรือ 1.79% และดัชนีเอสแอนด์พี ปิดที่ 1,016.40 จุด ปรับขึ้น 13.16 จุด หรือ 1.31%<br><br>ตลาดหุ้นสำคัญของยุโรป ดัชนี FTSE 100 ตลาดลอนดอน ปิดที่ 4,851.70 จุด เพิ่มขึ้น 54.95 จุด หรือ 1.15% ดัชนี DAX ตลาดแฟรงก์เฟิร์ต ปิดที่ 5,384.43 จุด เพิ่มขึ้น 83.01 จุด หรือ 1.57% และดัชนี CAC 40 ตลาดปารีส ปิดที่ 3,598.76 จุด เพิ่มขึ้น 45.25 จุด หรือ 1.27% ส่วนน้ำมันดิบเบรนต์ ตลาดลอนดอน ปิดที่ 66.82 ดอลลาร์สหรัฐ/บาร์เรล ลดลง 30 เซนต์<br><br>