วันศุกร์ที่ 12 ธันวาคม พ.ศ. 2551 09:22 <br><br>ธนาคารกรุงเทพ รายงานค่าเงินบาทเปิดตลาดเช้านี้ ที่ 35.05/08 บาท/ดอลล่าร์ แนวโน้มแข็งค่าขึ้นตามสกุลเงินในภูมิภาค<br><br>นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 35.05/08 บาท/ดอลลาร์ ทรงตัวในระดับใกล้เคียงกับช่วงปิดตลาดเย็นวานนี้ที่ระดับ 35.08/09 บาท/ดอลลาร์ โดยมีแนวโน้มปรับตัวแข็งค่าขึ้นตามค่าเงินสกุลอื่นในภูมิภาค<br><br>เมื่อคืนนี้ทางการสหรัฐฯ ได้รายงานตัวเลขการนำเข้าและส่งออกปรับลดลงส่งผลให้ดุลการค้าอยู่ในเกณฑ์ที่ตลาดคาดการณ์ไว้ที่ 5.7 หมื่นล้านดอลลาร์ <br><br>สำหรับความเคลื่อนไหวของสกุลเงินหลักต่างประเทศช่วงเปิดตลาดเช้านี้ เงินเยนอยู่ที่ระดับ 91.56/60 เยน/ดอลลาร์ จากวานนี้ที่อยู่ที่ระดับ 92.10/15 เยน/ดอลลาร์ ส่วนเงินยูโรปรับตัวแข็งค่าขึ้นมาอยู่ที่ระดับ 1.3330/3335 ดอลลาร์/ยูโร จากราคาปิดเมื่อวานนี้ที่ระดับ 1.3210/3215 ดอลลาร์/ยูโร<br><br>คืนนี้สหรัฐฯ จะประกาศตัวเลขเศรษฐกิจที่สำคัญ ได้แก่ กระทรวงแรงงาน เปิดเผยดัชนีราคาผู้ผลิต(PPI) เดือนพ.ย., กระทรวงพาณิชย์เปิดเผยยอดค้าปลีกเดือนพ.ย. และตัวเลขสต็อกสินค้าคงคลังภาคธุรกิจเดือนต.ค<br><br>นักบริหารเงิน คาดว่า วันนี้เงินบาทมีโอกาสปรับตัวแข็งค่าขึ้นได้เล็กน้อย โดยจะเคลื่อนไหวอยู่ในกรอบ 34.95-35.15 บาท/ดอลลาร์<br><br>