วันพฤหัสบดีที่ 12 พฤศจิกายน พ.ศ. 2552 07:41 <br><br>หุ้นสหรัฐฯบวกตามตัวเลขทางศก.จีนคาดเฟดคงอัตราดอกเบี้ย<br><br>ดัชนีหุ้นดาวโจนส์ เพิ่มขึ้น 44.29 จุด (0.43 เปอร์เซ็นต์) ปิดที่ 10,291.26 จุด สูงสุดในปี 2009 รอบใหม่ แนสแดก เพิ่มขึ้น 15.82 จุด (0.74 เปอร์เซ็นต์) ปิดที่ 2,166.90 จุด เอสแอนด์พี เพิ่มขึ้น 5.50 จุด (0.50 เปอร์เซ็นต์) ปิดที่ 1,098.51 จุด<br><br>ด้านตลาดหุ้นสหรัฐฯปิดในแดนบวก โดยนอกจากข้อมูลทางเศรษฐกิจจีนอันสดใสที่เพิ่มเติมความหวังต่อการฟื้นตัวของ เศรษฐกิจโลกแล้ว นักลงทุนยังได้แรงหนุนจากความคาดหมายว่าเฟดจะยังคงอัตราดอกเบี้ยอยู่ในระดับ ต่ำเตี้ยติดพื้นต่อไป<br><br>เจ้าหน้าที่ของธนาคารกลางสหรัฐฯ บ่งชี้ว่าเฟดจะยังคงอัตราดอกเบี้ยใกล้ศูนย์เปอร์เซ็นต์ต่อไปอีกระยะหนึ่ง เนื่องจากความเปราะปรางของเศรษฐกิจสหรัฐฯ ขณะที่เทรดเดอร์ ชี้ว่าท่าทีเช่นนี้ของเฟดได้เติมเชื้อให้นักลงทุนเข้าช้อนซื้อหุ้นตั้งแต่เปิดตลาด<br><br><br>