ตลาดหุ้นเอเชียร่วงลงเช้านี้ เนื่องจากตลาดวิตกกังวลเกี่ยวกับการฟื้นตัวของเศรษฐกิจว่าจะชะลอตัวลง หลังจากที่ธนาคารกลางสหรัฐ (FED) ประกาศขึ้นอัตราดอกเบี้ยมาตรฐาน 0.25%<br><br>ดัชนีนิกเกอิตลาดหุ้นญี่ปุ่นเปิดวันนี้ที่ 10,334.40 จุด ลดลง 1.29 จุด ส่วนดัชนีฮั่งเส็งตลาดหุ้นฮ่องกงเปิดวันนี้ที่ 20,261.49 จุด ลบ 160.66 จุด ดัชนีคอมโพสิตตลาดหุ้นโซลเปิดวันนี้ที่ 1,611.09 จุด ลดลง 10.10 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,772.03 บวก 2.84 จุด<br><br>ดัชนี MSCI Asia Pacific Index ลบ 0.5% แตะ 117.17 จุด เมื่อเวลา 9.43 น.ตามเวลาท้องถิ่นในกรุงโตเกียว<br><br>ตลาดหุ้นจีนและไต้หวัน ปิดทำการวันนี้ (19 ก.พ.) เนื่องในวันหยุดเทศกาลตรุษจีน<br>ธนาคารกลางสหรัฐ (เฟด) ประกาศขึ้นอัตราดอกเบี้ยมาตรฐาน 0.25% เป็น 0.75% โดยให้มีผลบังคับใช้ตั้งแต่วันศุกร์ที่ 19 ก.พ.เป็นต้นไป ซึ่งความเคลื่อนไหวในครั้งนี้เป็นหนึ่งในแผนการถอนมาตรการกระตุ้นเศรษฐกิจ เนื่องจากตลาดการเงินและภาวะเศรษฐกิจในสหรัฐเริ่มฟื้นตัวขึ้น<br><br>นักวิเคราะห์กล่าวว่า เมื่อใดที่มีการขึ้นดอกเบี้ย นักลงทุนจะมองว่าต้นทุนในการกู้ยืมสำหรับภาคธุรกิจจะสูงขึ้นตามไปด้วย ซึ่งถือเป็นเรื่องที่ไม่ดีนัก<br>