ดัชนีนิกเกอิตลาดหุ้นโตเกียวทะยานขึ้นในช่วงเช้านี้ ขานรับการพุ่งขึ้นของตลาดหุ้นนิวยอร์ก หลังจากสหรัฐเปิดเผยข้อมูลภาคการผลิตที่แข็งแกร่งและราคาสินค้าโภคภัณฑ์ที่ปรับสูงขึ้น อย่างไรก็ตาม นักลงทุนส่วนใหญ่ยังคงมีท่าทีระมัดระวังและจับตาดูนโยบายของรัฐบาลญี่ปุ่นชุดใหม่ภายใต้การการนำของนายกรัฐมนตรียูคิโอะ ฮาโตยามะ <br>สำนักข่าวเกียวโดรายงานว่า หลังจากตลาดเปิดทำการได้เพียง 15 นาที ดัชนีนิกเกอิทะยานขึ้น หรือ 1.11% แตะที่ระดับ 10,385.02 จุด <br>         โบรกเกอร์กล่าวว่า นักลงทุนมีความเชื่อมั่นต่อภาวะเศรษฐกิจมากขึ้น หลังจากสหรัฐเปิดเผยว่าอัตราการผลิตในภาคอุตสาหกรรมของสหรัฐเพิ่มขึ้น 0.8% ในเดือนส.ค. มากกว่าที่นักวิเคราะห์คาดว่าจะเพิ่มขึ้นเพียง 0.6% และเป็นสถิติที่เพิ่มขึ้นติดต่อกันเป็นเดือนที่ 2 ส่วนอัตราการใช้กำลังการผลิตเพิ่มขึ้นสู่ระดับ 69.6% ในเดือนส.ค. <br>         นักลงทุนจับตานโยบายเศรษฐกิจของรัฐบาลชุดใหม่ของญี่ปุ่น หลังจากฮิโรชิสะ ฟูจิอิ รัฐมนตรีคลังญี่ปุ่นคนใหม่ประกาศว่าจะไม่เข้าไปแทรกแซงตลาดปริวรรตเงินตราในระยะนี้ เมื่อพิจารณาจากสถานการณ์ทางเศรษฐกิจในปัจจุบันที่ยังคงเป็นปกติ<br><br><br>