วันอังคารที่ 10 พฤศจิกายน พ.ศ. 2552 08:11 <br><br>สัญญาทองคำตลาดนิวยอร์กปิดพุ่งขึ้นแตะระดับสุงสุดในระดับใหม่ หลังจากสกุลเงินดอลลาร์สหรัฐดิ่งลงแตะระดับต่ำสุดในรอบ 15 เดือน<br><br>สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,101.40 ดอลลาร์/ออนซ์ เพิ่มขึ้น 5.70 ดอลลาร์/ออนซ์ หลังจากเคลื่อนตัวในช่วง 1,096.00-1,111.70 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 17.480 ดอลลาร์/ออนซ์ เพิ่มขึ้น 10.50 เซนต์ และสัญญาโลหะทองแดงส่งมอบเดือนธ.ค.เพิ่มขึ้น 1.5 เซนต์ ปิดที่ 2.9675 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.ปิดที่ 1,367.20 ดอลลาร์/ออนซ์ เพิ่มขึ้น 19.00 ดอลลาร์ และสัญญาพัลลาเดียมส่งมอบเดือนธ.ค.ปิดที่ 335.95 ดอลลาร์/ออนซ์ พุ่งขึ้น 5.25 ดอลลาร์<br><br>นิโคลาส บรู๊คส์ หัวหน้านักวิเคราะห์จากบริษัท ETF Securities กล่าวว่า สัญญาทองคำทะยานขึ้นเนื่องจากสกุลเงินดอลลาร์สหรัฐอ่อนตัวลงอย่างต่อเนื่อง นอกจากนี้ อิทธิพลของพายุไอด้าที่ส่งผลให้บริษัทพลังงานปิดสายการผลิตบางส่วนทำให้ราคาน้ำมันดิบพุ่งขึ้น ยังเป็นอีกปัจจัยที่หนุนราคาทองคำพุ่งขึ้นด้วย<br><br><br>