น้ำมันไนแม็กซ์ปิดบวก1.94$หลังสต็อกในสหรัฐเพิ่มขึ้นน้อยเกินคาด<br><br>สัญญาน้ำมันดิบตลาดนิวยอร์กปิดพุ่งขึ้นเมื่อคืนนี้ (25 พ.ย.) เพราะได้แรงหนุนจากสกุลเงินดอลลาร์สหรัฐที่ดิ่งลงแตะระดับต่ำสุดในรอบ 15 เดือน รวมทั้งข้อมูลเศรษฐกิจที่ดีเกินคาดของสหรัฐ นอกจากนี้ สต็อกน้ำมันดิบที่เพิ่มขึ้นน้อยเกินคาดของสหรัฐยังเป็นอีกปัจจัยที่หนุนสัญญาน้ำมันดิบพุ่งขึ้นด้วย<br>          <br>สัญญาน้ำมันดิบไนแม็กซ์ ส่งมอบเดือนม.ค.พุ่งขึ้น 1.94 ดอลลาร์ ปิดที่ 77.96 ดอลลาร์/บาร์เรล หลังจากเคลื่อนตัวในช่วง 77.90-77.48 ดอลลาร์ ขณะที่สัญญาน้ำมันเบนซินส่งมอบเดือนธ.ค.ดีดขึ้น 5.86 เซนต์ ปิดที่ 1.9976 ดอลลาร์/แกลลอน และสัญญาน้ำมันฮีทติ้งออยล์ส่งมอบเดือนธ.ค.เพิ่มขึ้น 4 เซนต์ ปิดที่ 1.9901 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนม.ค.พุ่งขึ้น 1.98 ดอลลาร์ ปิดที่ 78.44 ดอลลาร์/บาร์เรล<br><br>