วันพุธที่ 23 ธันวาคม พ.ศ. 2552 07:27 <br><br>ราคาน้ำมันดิบปิดพุ่งแตะ74.40$หลังโอเปคคงเพดานการผลิต<br><br>สัญญาน้ำมันดิบตลาดไนแม็กซ์ ส่งมอบเดือนก.พ.พุ่งขึ้น 68 เซนต์ หรือ 0.92% ปิดที่ 74.40 ดอลลาร์/บาร์เรล หลังจากเคลื่อนตัวในช่วง 72.72 - 74.91 ดอลลาร์ <br><br>ขณะที่สัญญาน้ำมันฮีทติ้งออยล์ส่งมอบเดือนม.ค.เพิ่มขึ้น 0.34 เซนต์ ปิดที่ 1.9486 ดอลลาร์/แกลลอน และสัญญาน้ำมันเบนซินส่งมอบเดือนม.ค.เพิ่มขึ้น 1.97 เซนต์  ปิดที่ 1.8888 ดอลลาร์/แกลลอน <br><br>ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนก.พ.เพิ่มขึ้น 47 เซนต์ ปิดที่ 73.46 ดอลลาร์/บาร์เรล หลังจากเคลื่อนตัวในช่วง 71.97 - 74 ดอลลาร์<br><br>สัญญาน้ำมันดิบตลาดนิวยอร์กปิดพุ่งขึ้นเมื่อคืนนี้ (22 ธ.ค.) หลังจากที่ประชุมกลุ่มประเทศผู้ส่งออกน้ำมัน (โอเปค) มีมติคงเพดานการผลิต ซึ่งบ่งชี้ว่าราคาน้ำมันยังคงมีเสถียรภาพในระยะนี้ <br><br>นอกจากนี้ นักลงทุนยังจับตารายงานสต็อกน้ำมันประจำสัปดาห์ซึ่งกระทรวงพลังงานสหรัฐจะเปิดเผยในคืนวันพุธ ขณะที่ประชุมโอเปคมีมติเป็นเอกฉันท์ไม่เปลี่ยนแปลงเพดานการผลิตน้ำมัน เนื่องจากโอเปคพอใจราคาน้ำมันดิบในปัจจุบันเคลื่อนไหวอยู่ที่ระดับประมาณ 75 ดอลลาร์/บาร์เรล ส่วนการประชุมโอเปคครั้งต่อไปจะมีขึ้นในวันที่ 17 มี.ค.2553 <br>          <br><br>