ตลาดหุ้นสหรัฐฯปิดตลาดเมื่อวานนี้ (8 ก.พ.) ปิดร่วงลงโดยดัชนีเฉลี่ยอุตสาหกรรมดาวโจนส์ ปิดลบต่ำกว่าระดับ 10,000 เป็นครั้งแรกนับตั้งแต่เดือนพ.ย. หลังนักลงทุนเทขายหุ้นกลุ่มธนาคาร เนื่องจากความวิตกเกี่ยวกับปัญหาหนี้สินของยูโรโซน กดดันดาวโจนส์ร่วง103.84จุด หรือ 1.04% ปิด 9,908.39 <br><br> ดัชนี S&amp;P 500 ปิดลดลง 9.45 จุดหรือ 0.89% ปิด 1,056.74 และดัชนี Nasdaq ปิดปรับตัวลง 15.07 จุดหรือ 0.70% ปิด 2,126.05<br><br>ทางด้าน ราคาน้ำมันดิบในตลาดล่วงหน้า NYMEX ปิดตลาดปรับขึ้น 0.98 % ราคาน้ำมันดิบส่งมอบเดือนมี.ค.บวกขึ้น 70 เซนต์ มาปิดตลาดที่ 71.89 ดอลลาร์ต่อบาร์เรล  ราคาน้ำมันดิบเบรนท์ส่งมอบเดือนมี.ค.ที่ตลาดกรุงลอนดอนไต่ขึ้น 52 เซนต์ หรือ 0.75 % ปิด 70.11 ดอลลาร์ต่อบาร์เรล หลังจากเคลื่อนตัวในช่วง 69.21-70.82 ดอลลาร์<br><br>