วันอังคารที่ 25 สิงหาคม พ.ศ. 2552 07:48 <br><br>สัญญาทองคำตลาดนิวยอร์กปิดร่วงลง นักลงทุนเทขายทำกำไร-ได้รับแรงกดดันจากค่าเงินดอลลาร์ที่พุ่งขึ้น<br><br>สัญญาทองคำตลาด COMEX ส่งมอบเดือนธ.ค.ปิดที่ 943.70 ดอลลาร์/ออนซ์ ร่วงลง 11.00 ดอลลาร์ หลังจากเคลื่อนตัวในช่วง 935.70-958.50 ดอลลาร์<br><br>ขณะที่สัญญาโลหะเงินส่งมอบเดือนก.ย.ปิดที่ 14.195 ดอลลาร์/ออนซ์ เพิ่มขึ้น 3.10 เซนต์ และสัญญาโลหะทองแดงส่งมอบเดือนธ.ค.เพิ่มขึ้น 3.65 เซนต์ ปิดที่ 2.9305 ดอลลาร์/ปอนด์<br><br>ส่วนสัญญาพลาตินัมส่งมอบเดือนต.ค.ปิดที่ 1,248.10 ดอลลาร์/ออนซ์ ลดลง 11.10 ดอลลาร์ และสัญญาพัลลาเดียมส่งมอบเดือนก.ย.ปิดที่ 285.35 ดอลลาร์/ออนซ์ เพิ่มขึ้น 40 เซนต์<br><br>ภาวะการซื้อขายในตลาดทองคำ COMEX เป็นไปอย่างผันผวน หลังจากสหรัฐเปิดเผยข้อมูลเศรษฐกิจที่ผันผวน รวมถึงยอดขายบ้านมือสองประจำเดือนก.ค.พุ่งขึ้น 7.2% แตะระดับ 5.24 ล้านยูนิตต่อปี ซึ่งเป็นสถิติที่ปรับตัวขึ้นติดต่อกัน 4 เดือน และเป็นระดับสูงสุดในรอบ 2 ปี หลังจากปรับตัวขึ้นที่ระดับ 4.89 ล้านยูนิตต่อปีในเดือนมิ.ย<br><br>