วันอังคารที่ 8 ธันวาคม พ.ศ. 2552 09:03 <br><br>ธนาคารกรุงศรีอยุธยา รายงาน เงินบาทเปิด 33.15/17 ปรับตัวอ่อนค่า นักลงทุนหันกลับมาซื้อดอลลาร์<br><br>นักบริหารเงินจากธนาคารกรุงศรีอยุธยา เปิดเผยว่า เงินบาทเปิดตลาดเช้านี้อยู่ที่ระดับ 33.15/17 บาท/ดอลลาร์ ปรับตัวอ่อนค่าลงจากปิดตลาดเมื่อวันศุกร์ซึ่งอยู่ที่ระดับ 33.11/12 บาท/ดอลลาร์ <br><br>เงินบาทเช้านี้เปิดตลาดอ่อนค่าลงมาเล็กน้อย เป็นการอ่อนค่าตามเงินสกุลอื่น เนื่องจากเงินดอลลาร์กลับมาแข็งค่า เพราะเมื่อคืนนี้สหรัฐฯ ประกาศตัวเลขการจ้างงานนอกภาคเกษตรเดือน พ.ย.ออกมาดีกว่าที่คาดไว้ จึงทำให้นักลงทุนคาดการณ์ว่าสหรัฐฯ อาจจะมีโอกาสปรับขึ้นดอกเบี้ยได้ แต่คงยังไม่ใช่เร็วๆ นี้ ซึ่งอาจจะได้เห็นประมาณกลางปีหน้า <br><br>&quot;ตอนนี้ดอลลาร์กลับมาแข็งค่าหลังจากที่ตัวเลขการจ้างงานออกมาค่อนข้างดี เลยเก็งกันว่าอเมริกาอาจจะขึ้นดอกเบี้ยได้ เลยกลับไปซื้อดอลลาร์กัน&quot;นักบริหารเงิน ระบุ<br><br>ส่วนสกุลเงินต่างประเทศช่วงเปิดตลาดเช้านี้ เงินเยนอยู่ที่ระดับ 89.35/38 เยน/ดอลลาร์ ส่วนยูโรอยู่ที่ระดับ 1.4834/4836 ดอลลาร์/ยูโร<br><br>นักบริหารเงิน คาดว่า เงินบาทวันนี้น่าจะปรับตัวอ่อนค่าตามทิศทางของเงินสกุลอื่น <br>