ตลาดหุ้นในเอเชียมีทั้งที่ปรับตัวขึ้นและลงเช้านี้ เนื่องจากหุ้นกลุ่มผู้ผลิตสินค้าโภคภัณฑ์ปรับตัวขึ้นหลังจากที่ราคาน้ำมันและโลหะที่ปรับตัวสูงขึ้นช่วยชดเชยการลดอันดับธนาคารของญี่ปุ่นโดยเจพีมอร์แกน เชส แอนด์ โคดัชนีนิกเกอิตลาดหุ้นญี่ปุ่นเปิดวันนี้ที่ 10,343.80 จุด ลดลง 49.43 จุด ส่วนดัชนีหุ้นเซี่ยงไฮ้ตลาดหุ้นจีนบวก 0.47% แตะ 2,944.17 จุด ขณะที่ดัชนีเวทเต็ดตลาดหุ้นไต้หวันเปิดวันนี้ที่ 7,344.26 บวก 30.27 จุด ดัชนีคอมโพสิตตลาดหุ้นโซลเปิดวันนี้ที่ 1,622.25 จุด เพิ่มขึ้น 2.56 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,532.20 จุด เพิ่มขึ้น 8.40 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,657.12 ลบ 3.79 จุด <br>         บลูมเบิร์กรายงานว่า ดัชนี MSCI Asia Pacific Index อยู่ที่ 115.97 จุด เมื่อเวลา 10.12 น.ตามเวลาท้องถิ่นในกรุงโตเกียว <br>         สัญญาน้ำมันดิบตลาด NYMEX (New York Mercantile Exchange) ส่งมอบเดือนต.ค.พุ่งขึ้น 3.08 ดอลลาร์ หรือ 4.53% ปิดที่ 71.10 ดอลลาร์/บาร์เรล หลังจากเคลื่อนตัวในช่วง  67.54-71.79 ดอลลาร์ <br>         หุ้นริโอ ทินโต บวก 1.8% ในตลาดหุ้นออสเตรเลีย ส่วนหุ้นอินเพ็กซ์ บริษัทสำรวจน้ำมันรายใหญ่สุดของญี่ปุ่นพุ่ง 3% หุ้นมิตซูบิชิ ยูเอฟเจ ไฟแนนเชียล กรุ๊ป และซูมิโตโม มิตซุย ไฟแนนเชียล อ่อนตัวลงอย่างน้อย 4% หลังจากที่เจพีมอร์แกนได้ลดอันดับทั้ง 2 แบงค์ลงสู่ระดับ  neutral&quot; <br>         ฮิโรอิชิ นิชิ ผู้จัดการหลักทรัพย์ของนิกโก คอร์เดียล ซิเคียวริตีส์ กล่าวว่า ราคาสินค้าโภคภัณฑ์ที่ปรับตัวสูงขึ้นช่วยกระตุ้นนักลงทุนเข้าซื้อหุ้นที่เกี่ยวข้องกับทรัพยากรต่างๆ   <br><br> 