วันศุกร์ที่ 11 ธันวาคม พ.ศ. 2552 07:17 <br><br>สต็อกน้ำมันพุ่งฉุดน้ำมันดิบปิดลบ 13 เซนต์ ขณะนักลงทุนจับตาประชุมโอเปค<br><br>สัญญาน้ำมันดิบตลาดนิวยอร์กปิดลดลงเมื่อคืนนี้ (10 ธ.ค.) หลังจากสหรัฐเปิดเผยสต็อกน้ำมันเบนซินพุ่งขึ้นเกินคาดและสกุลเงินดอลลาร์สหรัฐที่ฟื้นตัวขึ้น นอกจากนี้ ตลาดน้ำมันยังได้รับแรงกดดันการที่รัฐมนตรีกลุ่มประเทศผู้ส่งออกน้ำมัน (โอเปค) ออกมาส่งสัญญาณเป็นระยะๆว่า โอเปคจะคงเพดานการผลิตในการประชุมวันที่ 22 ธ.ค.นี้ที่ประเทศแองโกลา<br>          <br>สัญญาน้ำมันดิบไนแม็กซ์ ส่งมอบเดือนม.ค.ลดลง 13 เซนต์ ปิดที่ 70.54 ดอลลาร์/บาร์เรล หลังจากเคลื่อนตัวในช่วง 70.85-70.00 ดอลลาร์ ขณะที่สัญญาน้ำมันฮีทติ้งออยล์ส่งมอบเดือนม.ค.ลดลงแตะระดับ 1.9029 ดอลลาร์/แกลลอน และสัญญาน้ำมันเบนซินส่งมอบเดือนม.ค.ลดลง 22 เซนต์ ปิดที่ 1.8351 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนม.ค.ดิ่งลง 53 เซนต์ ปิดที่ 71.86 ดอลลาร์/บาร์เรล<br><br>