สัญญาทองคำตลาดนิวยอร์กปิดร่วงลงกว่า 12 ดอลลาร์เมื่อคืนนี้ (15 ม.ค.) เนื่องจากนักลงทุนเทขายสัญญาทองคำหลังจากสกุลเงินดอลลาร์สหรัฐแข็งค่าขึ้นเมื่อเทียบกับสกุลเงินหลักๆ  สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 12.50 ดอลลาร์ หรือ 1.1% ปิดที่ 1,130.50 ดอลลาร์/ออนซ์ หลังจากเคลื่อนตัวในช่วง 1,126.50 - 1,146.00 ดอลลาร์ <br><br>         ขณะที่สัญญาโลหะเงินส่งมอบเดือนมี.ค.ลดลง 22.8 เซนต์ หรือ 1.2% ปิดที่ 18.427 ดอลลาร์/ออนซ์ <br><br>         ส่วนสัญญาพลาตินัมส่งมอบเดือนเม.ย.ดิ่งลง 8.70 ดอลลาร์ ปิดที่ 1,596.10 ดอลลาร์/ออนซ์ และสัญญาพัลลาเดียมส่งมอบเดือนมี.ค.พุ่งขึ้น 4.70 ดอลลาร์ หรือ 1.1% ปิดที่ 447.75 ดอลลาร์/ออนซ์ <br><br>         ตลาดทองคำ COMEX ถูกกดดันจากสกุลเงินดอลลาร์ที่แข็งค่าขึ้น หลังจากสหรัฐเปิดเผยดัชนีราคาผู้บริโภค (ซีพีไอ) เดือนธ.ค.ปี 2552 ขยับขึ้น 0.1% ขณะที่ดัชนีซีพีไอซึ่งไม่นับรวมราคาในหมวดอาหารและพลังงาน เพิ่มขึ้น 0.1% เช่นกัน <br><br>         นอกจากนี้ ตลาดทองคำยังคงได้รับปัจจัยลบจากข่าวธนาคารกลางจีนประกาศเพิ่มสัดส่วนการกันสำรองเงินฝากของธนาคารพาณิชย์ 0.5% เพื่อควบคุมการขยายตัวของเศรษฐกิจและสกัดกั้นเงินเฟ้อ <br><br>         ตลาดทองคำ COMEX จะปิดทำการวันจันทร์ที่ 18 ม.ค.นี้ เนื่องในวันมาร์ติน ลูเธอร์ คิง จูเนียร์<br>