วันพุธที่ 9 กันยายน พ.ศ. 2552 07:46 <br><br>สัญญาทองคำตลาดนิวยอร์กปิดบวก 3.10 $ หลังดอลล์อ่อน-นักลงทุนมั่นใจเศรษฐกิจ<br><br>สัญญาทองคำตลาด COMEX ส่งมอบเดือนธ.ค.ปิดที่ 999.80 ดอลลาร์/ออนซ์ เพิ่มขึ้น 3.10 ดอลลาร์ หลังจากเคลื่อนตัวในช่วง 992.60-1,009.70 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 16.510 ดอลลาร์/ออนซ์ เพิ่มขึ้น 22.50 เซนต์ <br><br>ส่วนสัญญาพลาตินั่มเดือนต.ค.ปิดที่ 1,289.60 ดอลลาร์/ออนซ์ พุ่งขึ้น 30.50 ดอลลาร์ และสัญญาพัลลาเดียมส่งมอบเดือนธ.ค.ปิดที่ 298.60 ดอลลาร์/ออนซ์ เพิ่มขึ้น 2.60 ดอลลาร์<br><br>ทอม วินมิลล์ นักวิเคราะห์จากริษัท Midas Fund ในนิวยอร์ก กล่าวว่า สัญญาทองคำได้รับแรงหนุนจากค่าเงินดอลลาร์ที่อ่อนตัวลง และหลังจากที่ประชุมรัฐมนตรีกลุ่ม G20 มีมติสนับสนุนรัฐบาลทั่วโลกให้เพิ่มมาตรการกระตุ้นเศรษฐกิจและคงอัตราดอกเบี้ยที่ระดับต่ำ เพื่อฟื้นฟูเศรษฐกิจโลกให้ขยายตัวขึ้น นอกจากนี้ การพุ่งขึ้นกว่า 3 ดอลลาร์ของสัญญาน้ำมันดิบยังเป็นอีกปัจจัยที่หนุนสัญญาทองคำทะยานขึ้นด้วย<br><br>