วันเสาร์ที่ 3 ตุลาคม พ.ศ. 2552 08:14 <br><br>ค่าเงินดอลลาร์สหรัฐร่วงลงเมื่อเทียบกับสกุลเงินหลักๆ หลังตัวเลขว่างงานเดือนก.ย.พุ่ง<br><br>ค่าเงินดอลลาร์สหรัฐร่วงลงเมื่อเทียบกับสกุลเงินหลักๆในการซื้อขายที่ตลาดปริวรรตเงินตรานิวยอร์กเมื่อคืนนี้ (2 ต.ค.) หลังจากที่กระทรวงแรงงานสหรัฐได้เปิดเผยตัวเลขว่างงานที่พุ่งสูงขึ้น ส่งผลให้เกิดความวิตกกังวลเรื่องการฟื้นตัวของเศรษฐกิจสหรัฐ ซึ่งอาจจะทำให้ธนาคารกลางสหรัฐคงอัตราดอกเบี้ยที่ระดับต่ำต่อไปอีก<br><br>ค่าเงินดอลลาร์สหรัฐร่วงลง 0.31% เมื่อเทียบกับยูโรที่ระดับ 1.4530 ยูโร/ดอลลาร์ จากระดับของวันพฤหัสบดีที่ 1.4575 ยูโร/ดอลลาร์ ขณะที่เงินเยนแข็งค่าขึ้น 0.31% เมื่อเทียบกับเงินดอลลาร์ที่ 89.540 เยน/ดอลลาร์ จากระดับ 89.740 เยน/ดอลลาร์<br><br>นอกจากนี้ ดอลลาร์สหรัฐอ่อนตัวลง 0.58% แตะที่ 1.0406 ฟรังค์/ดอลลาร์ จากระดับ 1.0346 ฟรังค์/ดอลลาร์ และทรงตัว เมื่อเทียบกับเงินปอนด์ที่ 1.5943 ปอนด์/ดอลลาร์ <br><br>ส่วนค่าเงินดอลลาร์ออสเตรเลียอ่อนค่าลง 0.63% แตะที่ 0.8706 ดอลลาร์สหรัฐ/ดอลลาร์ออสเตรเลีย จากระดับของวันพฤหัสบดีที่ 0.8ถดอลลาร์สหรัฐ/ดอลลาร์ออสเตรเลีย และค่าเงินดอลลาร์นิวซีแลนด์ขยับขึ้น 0.29% แตะระดับ 0.7153 ดอลลาร์สหรัฐ/ดอลลาร์นิวซีแลนด์ จากระดับ 0.7174 ดอลลาร์สหรัฐ/ดอลลาร์นิวซีแลนด์ <br><br>กระทรวงแรงงานสหรัฐรายงานว่า อัตราว่างงานเดือนก.ย.พุ่งขึ้น 9.8% ซึ่งเป็นตัวเลขที่สอดคล้องกับการคาดการณ์ก่อนหน้านี้ ขณะที่ตัวเลขการจ้างงานนอกภาคเกษตรเดือนก.ย.ตกลงไปถึง 263,000 ตำแหน่ง นับเป็นสถิติที่สูงกว่ายอดเดือนส.ค.ที่ 201,000 ตำแหน่ง<br><br>กระทรวงพาณิชย์สหรัฐรายงานว่า คำสั่งซื้อภาคโรงงานในเดือนส.ค.ร่วง 0.8% หลังจากที่ปรับตัวขึ้น 1.4% เมื่อเดือนก.ค. ขณะที่นักวิเคราะห์คาดการณ์ว่า ยอดสั่งซื้อสินค้าโรงงานจะเพิ่มขึ้น 0.7%<br><br>