ตลาดหุ้นเอเชียดีดตัวขึ้นถ้วนหน้าเช้านี้ ขานรับยอดส่งออกจีนเดือนธ.ค.โต 17.7% หนุนราคาโลหะ<br><br>ตลาดหุ้นเอเชียดีดตัวขึ้นถ้วนหน้าเช้านี้  ขานรับตัวเลขข้อมูลการค้าและการส่งออกของจีนที่ขยายตัวขึ้น ซึ่งช่วยหนุนราคาโลหะให้ปรับตัวสูงขึ้นด้วยเช่นกัน <br><br>ดัชนีฮั่งเส็งตลาดหุ้นฮ่องกงเปิดวันนี้ที่ 22,524.18 จุด บวก 227.43 จุด ส่วนตลาดหุ้นญี่ปุ่น ปิดทำการวันนี้ (11 ม.ค.) เนื่องในวันหยุด ขณะที่ดัชนีเซี่ยงไฮ้คอมโพสิตตลาดหุ้นจีนพุ่ง 3.30% แตะ 3,301.60 จุด ดัชนี S&amp;P/ASX 200 ตลาดหุ้นออสเตรเลียเปิดวันนี้ที่ 4,921.90 จุด เพิ่มขึ้น 9.80 จุด ส่วนดัชนีเวทเต็ดตลาดหุ้นไต้หวันเปิดวันนี้ที่ 8,291.52 บวก 10.62 จุด สำหรับดัชนีคอมโพสิตตลาดหุ้นโซลเปิดวันนี้ที่ 1,700.79 จุด เพิ่มขึ้น 5.53 จุด และดัชนีสเตรทส์ไทม์ตลาดหุ้นสิงคโปร์เปิดวันนี้ที่ 2,933.51 บวก 10.75 จุด<br><br>ดัชนี MSCI Asia Pacific Index บวก 1.5% แตะ 433.82 จุด เมื่อเวลา 10.05 น.ตามเวลาท้องถิ่นในฮ่องกง <br><br>สำนักงานศุลกากรจีนเผยยอดการส่งออกเดือนธ.ค.ขยายตัวขึ้น 17.7% นับเป็นสถิติการขยายตัวเป็นครั้งแรกในรอบ 14 เดือน ขณะที่การนำเข้าพุ่งสูงขึ้น 55.9% <br><br>ยอดการค้าที่ดีดตัวขึ้นนี้อาจจะทำให้ทางการจีนตัดสินใจปล่อยให้เงินหยวนแข็งค่าขึ้นเมื่อเทียบกับเงินดอลลาร์ในปีนี้ การที่จีนไม่ได้ปล่อยให้เงินหยวนแข็งค่าขึ้นทำให้จีนแซงหน้าเยอรมนีขึ้นแท่นเป็นประเทศผู้ส่งออกอันดับ 1 ของโลกในปีที่แล้ว<br><br>หุ้นบีเอชพี บิลลิตัน พุ่ง 1.9% หลังจากที่ราคาทองแดงปรับตัวสูงขึ้น ส่วนหุ้นพอสโก ซึ่งเป็นบริษัทผู้ผลิตเหล็กของเกาหลีใต้ทะยาน 3.1% ในตลาดหุ้นเกาหลีใต้ ส่วนหุ้นอินดัสเทรียล แอนด์ คอมเมอร์เชียล แบงค์ ออฟ ไชน่า พุ่ง 3% หลังจากที่รัฐบาลจีนได้อนุมัติให้มีการซื้อขายหุ้นล่วงหน้า <br><br>นักวิเคราะห์กล่าวว่า การฟื้นตัวของจีนและตัวเลขการส่งออกที่แข็งแกร่งแสดงให้เห็นถึงดีมานด์ภายนอกจากประเทศพัฒนาที่กำลังฟื้นตัวขึ้นอย่างรวดเร็ว<br><br>