ดัชนีดาวโจนส์ตลาดหุ้นนิวยอร์กดีดตัวขึ้นกว่า 100 จุดเมื่อคืนนี้ (9 ก.พ.) เนื่องจากนักลงทุนเชื่อมั่นว่าสหภาพยุโรป (อียู) จะช่วยคลี่คลายปัญหาหนี้สาธารณะและยอดขาดดุลงบประมาณของรัฐบาลกรีซ นอกจากนี้ ตลาดหุ้นนิวยอร์กยังขานรับดัชนีความเชื่อมั่นผู้บริโภคของสหรัฐที่ปรับตัวเพิ่มขึ้นในรอบสัปดาห์ที่แล้ว<br><br>ดัชนีเฉลี่ยอุตสาหกรรมดาวโจนส์พุ่งขึ้น 150.25 จุด หรือ 1.52% ปิดที่ 10,058.64 จุด ดัชนี S&amp;P 500 บวก 13.78 จุด หรือ 1.30% ปิดที่ 1,070.52 จุด และดัชนี Nasdaq ปรับตัวขึ้น 24.82 จุด หรือ 1.17% ปิดที่ 2,150.87 จุด<br><br>-- สัญญาน้ำมันดิบตลาดนิวยอร์กปิดพุ่งขึ้นเมื่อคืนนี้ (9 ก.พ.) เพราะได้แรงหนุนจากสกุลเงินดอลลาร์ที่อ่อนค่าลงเมื่อเทียบกับยูโร หลังจากมีข่าวว่าสหภาพยุโรป (อียู) กำลังวางแผนกอบกู้วิกฤตการณ์การเงินของกรีซ นอกจากนี้ นักลงทุนยังจับตาดูรายงานสต็อกน้ำมันประจำสัปดาห์ ซึ่งกระทรวงพลังงานสหรัฐจะเปิดเผยในวันพุธนี้<br><br>สัญญาน้ำมันดิบตลาด NYMEX (New York Mercantile Exchange) ส่งมอบเดือนมี.ค.พุ่งขึ้น 1.86 ดอลลาร์ หรือ 2.59% ปิดที่ 73.75 ดอลลาร์/บาร์เรล หลังจากเคลื่อนตัวในช่วง 71.32-74.15 ดอลลาร์<br><br>-- สัญญาทองคำตลาดนิวยอร์กปิดพุ่งขึ้นเมื่อคืนนี้ (9 ก.พ.) เนื่องจากสกุลเงินดอลลาร์ที่อ่อนตัวลงได้กระตุ้นนักลงทุนให้เข้าซื้อสัญญาทองคำ นอกจากนี้ ข่าวที่ว่าสหภาพยุโรป (อียู) กำลังวางแผนแก้ปัญหาหนี้สาธารณะและยอดขาดดุลงบประมาณของกรีซยังช่วยให้นักลงทุนคลายความวิตกกังวลด้วย<br><br>สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,077.20 ดอลลาร์/ออนซ์ พุ่งขึ้น 11.00 ออนซ์ หลังจากเคลื่อนตัวในช่วง 1,062.10-1,083.80 ดอลลาร์<br><br>-- ค่าเงินดอลลาร์สหรัฐร่วงลงอย่างหนักเมื่อเทียบกับสกุลเงินยูโร ในการซื้อขายที่ตลาดปริวรรตเงินตรานิวยอร์กเมื่อคืนนี้ (9 ก.พ.) หลังจากมีรายงานว่าสหภาพยุโรป (อียู) และธนาคารกลางยุโรป (อีซีบี) กำลังยื่นมือแก้ไขวิกฤตการณ์ยอดขาดดุลงบประมาณและหนี้สาธารณะของกรีซ<br><br>ค่าเงินดอลลาร์สหรัฐร่วงลง 0.99% เมื่อเทียบกับยูโรที่ 1.3787 ยูโร/ดอลลาร์ จากระดับของวันจันทร์ที่ 1.3652 ยูโร/ดอลลาร์ และดิ่งลง 0.85% เมื่อเทียบกับฟรังค์สวิสที่ 1.0639 ฟรังค์/ดอลลาร์ จากระดับ 1.0730 ฟรังค์/ดอลลาร์<br><br>--  FTSE 100 ตลาดหุ้นลอนดอนปิดบวกเมื่อคืนนี้ (9 ก.พ.) จากแรงซื้อที่ส่งเข้าหนุนหุ้นกลุ่มธนาคารและกลุ่มเหมืองแร่ นอกจากนี้ ตลาดหุ้นลอนดอนยังได้ปัจจัยบวกจากรายงานราคาบ้านเดือนม.ค.ที่เพิ่มขึ้นในประเทศอังกฤษด้วย<br><br>ดัชนี FTSE 100 ปิดบวก 19.51 จุด หรือ 0.38% ปิดที่ 5,111.84 จุด หลังจากเคลื่อนตัวในช่วง 5,084.75-5,132.93 จุด<br>