วันพฤหัสบดีที่ 17 ธันวาคม พ.ศ. 2552 07:27 <br><br>ราคาน้ำมันดิบปิดพุ่ง1.97$หลังสต็อกน้ำมันดิบสหรัฐร่วงเกินคาด<br><br>สัญญาน้ำมันดิบตลาดนิวยอร์กปิดพุ่งขึ้นเมื่อคืนนี้ (16 ธ.ค.) เนื่องจากนักลงทุนเข้าซื้อเก็งไรเพราะเชื่อมั่นว่าดีมานด์พลังงานในสหรัฐยังคงแข็งแกร่ง หลังจากกระทรวงพลังงานสหรัฐเปิดเผยว่าสต็อกน้ำมันดิบในรอบสัปดาห์ที่แล้วร่วงลงมากเกินคาด<br><br>สัญญาน้ำมันดิบตลาดไนแม็กซ์ ส่งมอบเดือนม.ค.พุ่งขึ้น 1.97 ดอลลาร์ หรือ 3% ปิดที่ระดับ 72.66 ดอลลาร์/บาร์เรล หลังจากเคลื่อนตัวในช่วง 73.05-71.70 ดอลลาร์ ขณะที่สัญญาน้ำมันเบนซินส่งมอบเดือนม.คเพิ่มขึ้น 2.88 เซนต์ ปิดที่ 1.8739 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนม.ค.เพิ่มขึ้น 1.50 ดอลลาร์ ปิดที่ 73.55 ดอลลาร์/บาร์เรล<br>          <br>กระทรวงพลังงานสหรัฐรายงานว่า สต็อกน้ำมันดิบในรอบสัปดาห์ที่สิ้นสุด ณ วันที่ 11 ธ.ค.ร่วงลง 3.7 ล้านบาร์เรล แตะที่ 332.4 ล้านบาร์เรล มากกว่าที่นักวิเคราะห์ส่วนใหญ่คาดว่าจะลดลง 1.8 ล้านบาร์เรล.<br>