วันที่ 17 ธันวาคม พ.ศ. 2551 ปีที่ 18 ฉบับที่ 6593 ข่าวสดรายวัน<br><br><br>&quot;มาร์ค&quot;ไฟแรงระดมขุนพลจับเข่าถกส.อ.ท. เอกชนชง7มาตรการเร่งด่วน-ดัชนีอุตฯส่อติดลบยาว<br><br><br><br>นายสันติ วิลาสศักดานนท์ ประธานสภาอุตสาหกรรมแห่งประเทศไทย (ส.อ.ท.) เปิดเผยว่า ในวันที่ 17 ธ.ค. นายอภิสิทธิ์ เวชชาชีวะ ว่าที่นายกรัฐมนตรี และทีมงาน อาทิ นายกรณ์ จาติกวณิช นายไตรรงค์ สุวรรณคีรี และนายไพฑูรย์ แก้วทอง นัดหารือกับสมาชิกส.อ.ท. ถึงการกำหนดนโยบายด้านเศรษฐกิจ ซึ่งส.อ.ท. จะเสนอแนวทางดำเนินงานแบ่งเป็นมาตรการระยะสั้น กลางและยาว<br><br>สำหรับประเด็นเร่งด่วน ประกอบด้วย 7 แนวทาง ได้แก่ 1.ภาคการเงิน การคลัง ประกอบด้วย ส่งเสริมสภาพคล่องโดยจัดสรรงบประมาณมากกว่า 1 แสนล้านบาท กระตุ้นเศรษฐกิจที่แท้จริง ตั้งกองทุนวิสาหกิจขนาดกลางและย่อม (เอสเอ็มอี) อัตราดอกเบี้ยต่ำ 50,000 ล้านบาท คงวงเงินตามมาตรการให้ความช่วยทางการเงินของธนาคารแห่งประเทศไทย (ธปท.) โดยขอให้คลังไปดูแลเรื่องเงินกู้ดอกเบี้ยต่ำ (ซอฟต์โลน) ลดดอกเบี้ยนโยบายลงอีก 1% จาก 2.75 % เหลือ 1.75% เร่งรัดการคืนภาษีอากร ลดภาษีเงินได้นิติบุคคลเหลือ 25% และขอขยายระยะเวลาในการนำผลการขาดทุนสะสมมาหักภาษีเงินได้จาก 5 ปีเป็น 8 ปี พร้อมทั้งขอยกเว้นการจัดเก็บภาษีจากการปรับปรุงโครงสร้างหนี้ซึ่งกรมสรรพากรตีความว่าเป็นรายได้พึงประเมินที่ต้องนำมาเสียภาษี และลดภาษีเงินได้นิติบุคคลหัก ณ ที่จ่ายทุกประเภทให้เหลือ 1% เพียงอัตราเดียว<br><br>2.การส่งเสริมความร่วมมือภาครัฐเอกชน ประกอบด้วย ขอให้จัดตั้งคณะกรรมการร่วมภาครัฐและเอกชน (กรอ.) และกรอ.จังหวัดรวมทั้งกลุ่มจังหวัด จัดตั้งคณะกรรมการขับเคลื่อนนโยบายเศรษฐกิจเพื่อกำหนดนโยบายการทำงานของกระทรวงเศรษฐกิจไปในทิศทางเดียวกัน รวมไปถึงการจัดตั้งคณะกรรมการร่วมพัฒนาอุตสาหกรรมรายสาขา และการจัดตั้งคณะกรรมการโลจิสติกส์แห่งชาติ 3.กระตุ้นการลงทุนในประเทศและจากต่างประเทศ 4.ส่งเสริมความสามารถการแข่งขันในการค้าระหว่างประเทศ 5.เร่งรัดการใช้จ่ายงบประมาณและงบลงทุนโครงการขนาดใหญ่ 6.ผลักดันให้มีการพิจารณาให้ความเห็นชอบความตกลงในกรอบอาเซียน 7.การจัดระบบแรงงานต่างด้าว 3 สัญชาติ<br><br>ส่วนมาตรการระยะกลางและระยะยาวประกอบด้วย 9 แนวทางได้แก่ 1.ติดตามปัญหาเกี่ยวกับโครงสร้างภาษี 2.การจัดการน้ำเพื่อ ภาคอุตสาหกรรม 3.ปรับปรุงแก้ไขกฎหมายที่เป็นอุปสรรคต่อภาคอุตสาหกรรมและการลงทุน 4.การพัฒนาโครงสร้างพื้นฐานโลจิส ติกส์ 5.การพัฒนาพื้นที่ชายฝั่งทะเลภาคใต้หรือเซาเทิร์นซีบอร์ด 6.รัฐควรวางยุทธศาสตร์พลังงาน 7.ส่งเสริมและสนับสนุนการวิจัยเพื่ออุตสาหกรรม 8.ส่งเสริมและพัฒนาเอสเอ็มอี และ 9.การใช้สิทธิประโยชน์จากข้อตกลงเขตการค้าเสรีหรือเอฟทีเอ<br><br>นายอาทิตย์ วุฒิคะโร ผู้อำนวยการสำนักงานเศรษฐกิจอุตสาห กรรม (สศอ.) กล่าวว่า ได้ประเมินภาวะอุตสาหกรรมปีหน้า หากเศรษฐกิจเติบโต 0-2% จะทำให้จีดีพีภาคอุตสาหกรรมขยายตัวเพียง 2-3% และทำให้ดัชนีผลผลิตของอุตสาหกรรม (เอ็มพีไอ) อยู่ที่ 1-2% แต่ในช่วงครึ่งแรกปี&quot;52 มีแนวโน้มที่เอ็มพีไอจะติดลบ 2-3% ถือเป็นการติดลบครั้งแรกในรอบหลายปีนับจากวิกฤตต้มยำกุ้ง โดยขณะนี้สัญญาณภาวะอุตสาหกรรมติดลบตั้งแต่ต.ค.51 ที่เริ่มติดลบแล้ว 0.9% ซึ่งสศอ.มีความเป็นห่วงว่าจะส่งผลกระทบต่อการว่างงานไม่น้อยกว่า 1 ล้านคน จึงได้เสนอไปยังปลัดกระทรวงอุตสาห กรรม เพื่อช่วยดูแลผู้ประกอบการ อาทิ ลดหรือยกเว้นค่าธรรมเนียมรายปีสำหรับโรงงานอุตสาหกรรมกว่า 3 แสนแห่ง คิดเป็นเงิน 320 ล้านบาท เพื่อเสริมสภาพคล่องให้ผู้ประกอบการ<br><br>หน้า 8<br><br> <br><br><br>  <br> <br>