- ตลาดหุ้นช่วงนี้ร้อนแรงจนฉุดไม่อยู่จากเงินลงทุนต่างชาติ จนดัชนีพุ่งทะลุ 700 จุด วอลุ่มพุ่งมาวันละ 3-4 หมื่นล้านบาท ส่งผลให้หุ้นในกลุ่มหลักทรัพย์ที่ได้รับ ประโยชน์เต็มๆ ปรับขึ้นกันถ้วนหน้า ทาง บล.กิมเอ็งฯชี้สัญญาณทางเทคนิคดี แนะ &quot;เก็งกำไร&quot; โดยประเมินราคาหุ้น บล.ภัทร (PHATRA) ที่ 18.70 บาท ถัดไปที่ 18.20 บาท หากต่ำกว่า 18 บาทให้จุดตัดขาดทุน ส่วนแนวต้าน 19.50 บาท ถัดไปที่ 20.10 บาท และ 21.20 บาท และ บล.คันทรี่ กรุ๊ป CGS ให้แนวรับ 1.29 บาท ถัดไปที่ 1.26 บาท และหากต่ำกว่า 1.25 บาทให้เป็นจุดตัดขาดทุน ส่วนแนวต้านอยู่ที่ 1.37 บาท ถัดไปที่ 1.54 บาท <br> <br><br><br>- มาถึงคิวเก็งกำไร หุ้นธนาคารทหารไทย (TMB) ที่มีข่าวลดราคาพาร์ล้างขาดทุนสะสม ทำให้ราคาจาก 0.82 บาท ขึ้นมาที่ 1.20 บาท เพิ่มขึ้น 46.34% ด้าน บล.ภัทรปรับลดน้ำหนักการลงทุนจาก &quot;ซื้อ&quot; เป็น &quot;ปานกลาง&quot; พร้อมกับลดราคาเป้าหมายลงจาก 1.68 บาท เป็น 1.35 บาท หลังราคาหุ้นเพิ่มขึ้นตามปัจจัยทางเทคนิคมากกว่าปัจจัยพื้นฐาน<br><br>- ปิดท้ายกับหุ้นฉาว (อีกรอบ) หลัง ก.ล.ต.ตรวจสอบเพิ่มพบการยักยอกทรัพย์ของ บมจ.เอส.อี.ซี. ออโต้เซลส์ แอนด์ เซอร์วิส (SECC) คราวนี้สาวตัวการใหญ่ถึง 7 ราย ตั้งแต่เสี่ยถังแก๊สปิคนิคเก่า &quot;สุริยา ลาภวิสุทธิสิน&quot; ซึ่งเป็นคณะกรรมการของบริษัทนี้ตั้งแต่อดีตจนถึงปัจจุบัน นายสมชาย ศรีพยัคฆ์, หม่อมหลวงอภิษฎา ชยางกูร, นายกรวิวัฒน์ วัฒนะธรรมวงศ์ และ นางสาวมุทิตา นิลสวัสดิ์<br><br>