ดัชนี FTSE 100 ตลาดหุ้นลอนดอนปิดบวกเมื่อคืนนี้ (8 มี.ค.) ขานรับข่าวที่ว่านายนิโคลาส์ ซาร์โกซี ประธานาธิบดีฝรั่งเศสเตรียมใช้แผนให้ความช่วยเหลือกรีซที่กำลังเผชิญกับยอดขาดดุลงบประมาณ และผลประกอบการที่แข็งแก่งเกินคาดของบริษัท ปิโตรแฟค<br><br>ดัชนี FTSE 100 ขยับขึ้น 6.96 จุด หรือ 0.1% ปิดที่ 5,606.72 จุด ซึ่งเป็นระดับปิดตลาดสูงสุดนับตั้งแต่วันที่ 2 ก.ย.ปีที่แล้ว<br>ตลาดหุ้นลอนดอนดีดตัวขึ้นขานรับประธานาธิบดีซาร์โกซีของฝรั่งเศสที่กล่าวว่า หากจำเป็น ยุโรปจะใช้แผนให้ความช่วยเหลือกรีซ ขณะที่นายโดมินิก สเตราส์-คาห์น ผู้อำนวยการไอเอ็มเอฟกล่าวว่า การที่รัฐบาลกรีซสามารถขายพันธบัตรได้จำนวนมากจะช่วยให้กรีซลดยอดขาดดุลงบประมาณได้ และไอเอ็มเอฟจะให้ความช่วยเหลือทางเทคนิคแก่ยุโรปในการรับมือกับปัญหาด้านการเงินของกรีซ<br><br>ปิโตรแฟคปิดบวก 4.1% หลังจากบริษัทเปิดเผยรายได้ที่เพิ่มขึ้นเกินคาด ขณะที่หุ้นสแตนดาร์ด ชาร์เตอร์ด ปิดบวก 0.9% หลังจากธนาคารเปิดเผยรายได้ก่อนหักภาษีในภูมิภาคเอเชียเพิ่มขึ้นกว่า 90% ซึ่งทำให้นักวิเคราะห์ของโซซิเอเต เจนเนอราล ปรับเพิ่มน้ำหนักความน่าลงทุนของหุ้นสแตนดาร์ด ชาร์เตอร์ด ขึ้นสู่ระดับ hold จากระดับ sell<br>