วันจันทร์ที่ 28 กันยายน พ.ศ. 2552 09:04 <br><br>นักวิเคราะห์คาดหุ้นไทยวันนี้ซึมลงให้แนวรับ 716แนวต้าน732จุด<br><br>วันนี้(28กันยายน) นายเจริญ เอี่ยมพัฒนธรรม ผู้อำนวยการฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้คาดว่าจะยังผันผวนอยู่ โดยทิศทางตลาดฯคงจะซึมลง เนื่องจากไม่ได้มีปัจจัยอะไรใหม่เข้ามา ประกอบกับตลาดหุ้นอื่นในภูมิภาคเอเชียก็ต่างปรับตัวลงมาอยู่ในแดนลบกันทั่วหน้าเฉลี่ยประมาณ 1%<br><br>&quot;ตอนนี้อาจมองตลาดฯในแง่ของการพักตัว เพราะตลาดฯได้ปรับตัวขึ้นไปเยอะแล้วในช่วงก่อนหน้านี้ แต่ตลาดฯก็ยังมี Fund Flow ไหลเข้าอยู่ ต่างชาติยังซื้อสุทธิ อีกทั้งช่วงนี้ก็ใกล้ปิดงบฯไตรมาส 3/52 แล้วก็อาจจะมีเรื่องของ window dressing และเรื่องของผลประกอบการเข้ามาเกี่ยวข้องด้วย&quot;พร้อมให้แนวรับไว้ที่ 716 จุด แนวต้าน 732 จุด 