 ดัชนีดาวโจนส์ตลาดหุ้นนิวยอร์กปิดร่วงลงอย่างหนักเมื่อคืนนี้ (20 ม.ค.) เนื่องจากความกังวลที่ว่าการที่จีนใช้มาตรการคุมเข้มด้านการปล่อยกู้จะส่งผลกระทบต่อการฟื้นตัวทางเศรษฐกิจ นอกจากนี้ นักลงทุนยังผิดหวังต่อผลประกอบการของบริษัท อินเตอร์เนชั่นแนล บิสิเนส แมชีนส์ คอร์ป (IBM) และมอร์แกน สแตนลีย์ <br><br><br>         ดัชนีเฉลี่ยอุตสาหกรรมดาวโจนส์ร่วงลง 122.28 จุด หรือ 1.14% ปิดที่ 10,603.15 จุด ดัชนี S&amp;P 500 ลดลง 12.19 จุดหรือ 1.06% ปิดที่ 1,138.04 จุด และดัชนี Nasdaq รูดลง 29.15 จุด หรือ 1.26% ปิดที่ 2,291.25 จุด <br><br><br><br>         -- สัญญาน้ำมันดิบตลาดนิวยอร์กปิดร่วงลงต่ำกว่าระดับ 78 ดอลลาร์/บาร์เรลเมื่อคืนนี้ (20 ม.ค.) เพราะได้รับแรงกดดันจากข่าวรัฐบาลจีนประกาศควบคุมการปล่อยเงินกู้ของธนาคารพาณิชย์ ซึ่งทำให้นักลงทุนกังวลว่าจะส่งผลให้ดีมานด์พลังงานในจีนหดตัวลงด้วย นอกจากนี้ สัญญาน้ำมันดิบยังถูกกดดันจากการร่วงลงของตลาดหุ้นและสกุลเงินดอลลาร์สหรัฐที่แข็งค่าขึ้น <br><br>         สัญญาน้ำมันดิบ NYMEX (New York Mercantile Exchange) ส่งมอบเดือนก.พ.ร่วงลง 1.40 ดอลลาร์ หรือ 1.77% ปิดตลาดที่ 77.62 ดอลลาร์/บาร์เรล หลังจากเคลื่อนตัวในช่วง 76.96-79.03 ดอลลาร์  โดยสัญญาเดือนก.พ.ครบกำหนดส่งมอบแล้วในวันพุธที่ 20 ม.ค. <br><br><br><br>         -- สัญญาทองคำตลาดนิวยอร์กปิดร่วงลงอย่างหนักเมื่อคืนนี้ (20 ม.ค.) เพราะถูกกดดันจากสกุลเงินดอลลาร์สหรัฐที่แข็งค่าขึ้น และจากความวิตกกังวลเกี่ยวกับข่าวจีนคุมเข้มการปล่อยกู้ของธนาคารพาณิชย์ โดยนักลงทุนมองว่าการที่จีนใช้มาตรการดังกล่าวอาจส่งผลกระทบต่อการฟื้นตัวของเศรษฐกิจทั่วโลก และอาจทำให้ดีมานด์สินค้าโภคภัณฑ์ รวมถึงทองคำ ลดน้อยลงด้วย <br><br>         สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,112.60 ดอลลาร์/ออนซ์ ดิ่งลง 27.40 ดอลลาร์ หลังจากเคลื่อนตัวในช่วง 1,141.70 - 1,106.80 ดอลลาร์ <br><br><br><br>         -- ค่าเงินดอลลาร์สหรัฐพุ่งขึ้นแตะระดับสูงสุดในรอบ 5 เดือนเมื่อเทียบกับยูโรและสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (20 ม.ค.) เนื่องจากนักลงทุนเข้าซื้อดอลลาร์สหรัฐเพื่อหลีกเลี่ยงความเสี่ยงหลังจากทางการจีนประกาศควบคุมการปล่อยเงินกู้ของธนาคารพาณิชย์ และปัญหาหนี้สาธารณะที่รุมเร้าหลายประเทศในยุโรป โดยเฉพาะกรีซ นอกจากนี้ ชัยชนะของพรรครีพับลิกันในวุฒิสภาเมื่อวานนี้ทำให้นักลงทุนเข้าซื้อดอลลาร์ เพราะเชื่อว่าสภาคองเกรสสหรัฐจะใช้มาตรการควบคุมยอดขาดดุลงบประมาณ <br><br>         ค่าเงินดอลลาร์สหรัฐพุ่งขึ้น 1.37% เมื่อเทียบกับยูโรที่ระดับ 1.4102 ยูโร/ดอลลาร์ จากระดับของวันอังคารที่ 1.4298 ยูโร/ดอลลาร์ และดีดขึ้น 0.12% เมื่อเทียบกับเงินเยนที่ระดับ 91.210 เยน/ดอลลาร์ จากระดับ 91.100 เยน/ดอลลาร์ <br><br>         นอกจากนี้ ดอลลาร์สหรัฐทะยานขึ้น 1.14% เมื่อเทียบกับฟรังค์สวิสที่ 1.0436 ฟรังค์/ดอลลาร์ จากระดับของวันอังคารที่ 1.0318 ฟรังค์/ดอลลาร์ และพุ่งขึ้น 0.51% เมื่อเทียบกับเงินปอนด์ที่ระดับ 1.6285 ปอนด์/ดอลลาร์ จากระดับ 1.6369 ปอนด์/ดอลลาร์ <br><br><br><br>         -- ดัชนี FTSE 100 ตลาดหุ้นลอนดอนปิดร่วงลงเมื่อคืนนี้ (20 ม.ค.) เนื่องจากความกังวลเกี่ยวกับข่าวรัฐบาลจีนใช้มาตรการคุมเข้มด้านการปล่อยกู้ รวมทั้งรายงานผลประกอบการที่น่าผิดหวังของธนาคารในสหรัฐ และบริษัท อินเตอร์เนชั่นแนล บิสิเนส แมชีนส์ คอร์ป (IBM) <br><br>         ดัชนี FTSE 100 ร่วงลง 92.34 จุด หรือ 1.67% ปิดที่ 5,420.80 จุด หลังจากเคลื่อนตัวในช่วง 5,404.03-5,513.14 จุด <br><br>