นักลงทุนวิตกภาคบริการสหรัฐหดตัวฉุดน้ำมันไนแม็กซ์ปิดลบ14เซนต์<br><br>สัญญาน้ำมันดิบตลาดไนแม็กซ์ ส่งมอบเดือนม.ค.ลดลง 14 เซนต์ ปิดที่ 76.46 ดอลลาร์/บาร์เรล หลังจากเคลื่อนตัวในช่วง 76.90-76.63 ดอลลาร์ ขณะที่สัญญาน้ำมันฮีทติ้งออยล์ส่งมอบเดือนม.ค.เพิ่มขึ้น 1.31 เซนต์ ปิดที่ 2.0495 ดอลลาร์/แกลลอน และสัญญาน้ำมันเบนซินส่งมอบเดือนม.ค.ลดลงแตะระดับ 1.993 ดอลลาร์/แกลลอน ส่วนสัญญาน้ำมันดิบเบรนท์ที่ตลาด ICE กรุงลอนดอน ส่งมอบเดือนม.ค.เพิ่มขึ้น 48 เซนต์ ปิดที่ 78.36 ดอลลาร์/บาร์เรล<br><br>สัญญาน้ำมันดิบตลาดนิวยอร์กปิดลดลงเมื่อคืนนี้ (3 ธ.ค.) หลังจากสหรัฐเปิดเผยดัชนีภาคบริการหดตัวลงรุนแรงในเดือนพ.ย. นอกจากนี้ ตลาดยังได้รับแรงกดดันจากรายงานสต็อกน้ำมันดิบและเบนซินที่พุ่งขึ้นเกินคาด ซึ่งบ่งชี้ว่าภาวะเศรษฐกิจที่ยังคงเปราะบางของสหรัฐส่งผลให้ดีมานด์พลังงานลดลงด้วย.