วันศุกร์ที่ 18 ธันวาคม พ.ศ. 2552 09:15 <br><br>ธนาคารกรุงเทพ รายงาน เงินบาทเปิดตลาด 33.22/25 แนวโน้มทรงตัวหลังตลาดไม่มีปัจจัยใหม่หนุน<br><br>นักบริหารเงิน ธนาคารกรุงเทพ เปิดเผยว่า เงินบาทเปิดตลาดวันนี้ที่ระดับ 33.22/25 บาท/ดอลลาร์ ทรงตัวใกล้เคียงปิดตลาดวานนี้ที่อยู่ระดับ 33.22/24 บาท/ดอลลาร์ <br><br>เงินบาทวันนี้คาดว่าจะเคลื่อนไหวในกรอบแคบๆ  เนื่องจากตลอดสัปดาห์ที่ผ่านมาตลาดเงินตอบรับข่าวต่างๆ ที่ออกมาหมดแล้ว จึงไม่มีปัจจัยสำคัญที่มีผลต่อตลาด ขณะที่ค่าเงินดอลลาร์ยังคงเคลื่อนไหวแข็งค่าเล็กน้อย<br><br>&quot;ตลาดวันนี้น่าจะทรงๆ เพราะเป็นวันศุกร์ที่การซื้อขายค่อนข้างจะเงียบอยู่แล้ว ประกอบกับตลาดรับข่าวไปแล้วจากตัวเลขต่างๆที่ออกมา ทำให้ไม่มี topic ใหญ่ ๆ ที่จะมีผลต่อตลาด ส่วนดอลลาร์แม้จะแข็งค่าต่อ แต่นักลงทุนบางส่วนเริ่มหันไปถือเงินสกุลอื่น เช่น  เยน กันมากขึ้น&quot; นักบริหารเงิน กล่าว<br><br>ส่วนค่าเงินสกุลต่างประเทศในช่วงเช้าวันนี้ เงินเยนเคลื่อนไหวอยู่ที่ 89.18/23 เยน/ดอลลาร์ จแข็งค่าจากวานนี้อยู่ที่  89.90/95 เยน/ดอลลาร์  เงินยูโร อยู่ที่ 1.4350/52 ดอลลาร์/ยูโร จากวานนี้อยู่ที่  1.4360/4366 ดอลลาร์/ยูโร<br><br>เงินบาทวันนี้คาดว่าเคลื่อนไหวอยู่ในกรอบ 33.18/28 บาท/ดอลลาร์<br><br>