- ตลาดหุ้นในรอบสัปดาห์ที่ผ่านมา(7-11 ก.ย.) กระแสเงินทุนต่างชาติที่ไหลเข้ามาลงทุนผลักดันดัชนีปรับตัวข้นแรงตลอดสัปดาห์ โดยวันแรกปิดที่ 682.57 จุด เพิ่มขึ้น 14.16 จุด มูลค่าการซื้อขาย 28,183.42 ล้านบาท <br><br>- กลางสัปดาห์ ดัชนีปิด 695.59 จุด เพิ่มขึ้น 3.86 จุด มูลค่าการซื้อขาย 29,479.33 ล้านบาท สะท้อนเศรษฐกิจของไทยและต่างประเทศที่ฟื้นตัว ท้ายสัปดาห์ ดัชนีปิด 707.81 จุด เพิ่มขึ้น 4.72 จุด มูลค่า 26,479.02 ล้านบาท <br><br>- สำหรับแนวโน้มสัปดาห์นี้ บล.ฟิลลิปแนะนำให้ระวังดัชนีผันผวนแรงจนเกิดพักฐานจากการขายทำกำไร แนวรับ 671-650 จุด แนวต้าน 728-743 จุด <br> <br><br><br>- ด้านค่าเงินบาท สัปดาห์ที่ผ่านมา เปิดตลาดที่ 34.03/04 บาท/ดอลลาร์ และมีแนวโน้มแข็งค่าขึ้นตั้งแต่ต้นสัปดาห์ ด้วยแรงหนุนจากการร่วงลงของเงินดอลลาร์ที่ถูกกดดันจากมุมมองต่อ เศรษฐกิจที่ดีขึ้น ทำให้เกิดความกังวลรอบใหม่ต่อสถานะของเงินดอลลาร์ในฐานะเงินสกุลหลัก หลังมีการเผยรายงานว่า บางประเทศจะมีการกระจายเงินดอลลาร์สหรัฐในทุนสำรอง โดยเข้าซื้อทองคำมากขึ้น <br><br>- ประกอบกับช่วงสัปดาห์ที่ผ่านมา ปรากฏว่านักลงทุนได้มีความต้องการสินทรัพย์เสี่ยงที่เพิ่มสูงขึ้น ภายหลังข้อมูลเศรษฐกิจหลายประเทศออกมาดี โดยเฉพาะข้อมูลเศรษฐกิจรายเดือนของจีนที่บ่งชี้ว่า เศรษฐกิจจีนกำลังปรับตัวขึ้น ส่งผลทำให้ตลาดหุ้นเอเชียทะยานขึ้นสู่ระดับสูงสุดในรอบ 1 ปี เช่นเดียวกับตลาดหุ้นไทยที่พุ่งขึ้นไป ยืนเหนือระดับ 700 จุด<br><br>- โดยตลอดสัปดาห์ ค่าเงินบาทเคลื่อนไหวในกรอบระหว่าง 33.93-34.09 บาท/ดอลลาร์ และปิดตลาดที่ 33.94/96 บาท/ดอลลาร์ <br><br>- สำหรับสัปดาห์นี้ สายงานธุรกิจ ตลาดทุน ธนาคารกสิกรไทย คาดว่าค่าเงินบาทจะเคลื่อนไหวในกรอบระหว่าง 33.90-34.10 บาท/ดอลลาร์ โดยมีแรงหนุนหลักจากการร่วงลงของเงินดอลลาร์สหรัฐ จากความต้องการเปิดรับความเสี่ยงของนักลงทุนที่มีความเชื่อมั่นต่อการฟื้นตัวของเศรษฐกิจโลกมากขึ้น อย่างไรก็ตามการปรับเพิ่มขึ้นของดัชนีหุ้นในช่วงสัปดาห์ ที่ผ่านมา อาจทำให้นักลงทุนมีการเทขาย ทำกำไรเป็นระยะ และทำให้การไหลเข้าของเงินลงทุนต่างประเทศชะลอความร้อนแรงลง ขณะที่การเข้าแทรกแซงของ ธปท. อาจเป็นปัจจัยที่ทำให้เงินบาทยังคงปรับตัวในกรอบแคบๆ<br><br>