SET ช่วงเช้าปิดที่ระดับ 720.83 จุด เพิ่มขึ้น 5.66 จุด (+0.79%) มูลค่าการซื้อขาย 5,869 ล้านบาท<br><br>ตลาดหุ้นแกว่งแคบกำลังทดสอบ 720 จุด แต่วอลุ่มบาง หุ้นที่บวกขึ้นมาเป็นหุ้นตัวใหญ่ PTT PTTEP ดึงดัชนีได้มาก ปัจจัยเดิมไม่ตื่นเต้นเป็นการเก็งกำไรกลุ่มอสังหาฯต่อเนื่องจากวานนี้ แต่มาตรการภาษีอสังหาฯไม่น่าจะเข้าครม.วันนี้ แนวโน้มช่วงบ่ายรอลุ้นครม.ต่อกรณีมาบตาพุด<br><br>ตลาดหลักทรัพย์ปิดตลาดช่วงเช้าวันนี้ที่ระดับ 720.83 จุด เพิ่มขึ้น 5.66 จุด(+0.79%) มูลค่าการซื้อขาย 5,869 ล้านบาท <br><br>การซื้อขายหุ้นช่วงเช้าวันนี้ ดัชนีเปิดตลาดขึ้นแดนบวกตลอดช่วงเช้า โดยแตะจุดสูงสุดของช่วงเช้าที่ 722.06 จุด และแตะจุดต่ำสุดของช่วงเช้าที่ระดับ 718.69 จุด<br><br>นายพิชัย เลิศสุพงศ์กิจ ผู้อำนวยการอาวุโสฝ่ายตลาด บล.ธนชาต กล่าวว่า ตลาดหุ้นเช้านี้แกว่งแคบกำลังทดสอบแนวต้าน 20 จุด แต่วอลุ่มบางมาก หุ้นที่บวกขึ้นมามีแรงซื้อในหุ้นตัวใหญ่ โดย PTT บวก 3 บาท PTTEP บวก 1.50 บาท มีส่วนช่วยดึงดัชนีได้มาก ขณะที่ปัจจัยเดิมๆไม่ตื่นเต้น ดาวโจนส์ที่ทรงตัวอยู่ในแดนบวกเป็นปัจจัยเฉพาะตัว ราคาน้ำมันอ่อนตัวลงเล็กน้อย นอกนั้นเป็นการเก็งกำไรในกลุ่มอสังหาริมทรัพย์ต่อเนื่องจากวานนี้ แต่คิดว่ามาตรการภาษีอสังหาริมทรัพย์ไม่น่าจะเข้าครม.เร็วๆ นี้เพราะประเมินว่าถ้าประกาศเร็วจะทำให้คนชะลอการตัดสินใจซื้อบ้าน <br><br>แนวโน้มช่วงบ่ายรอลุ้นครม.ต่อกรณีมาบตาพุด ซึ่งตอนนี้ถือเป็นปัจจัยรายวัน ส่วน 2 โครงการที่อยู่ในรายชื่อมองว่าเล็กน้อยเมื่อเทียบกับไซด์ของ PTT <br><br>&quot;ที่ลุ้นกันอยู่ก็ทั้งหมด แต่เป็นข่าวอยู่ 2 โครงการของ PTT แต่ก็ไซด์เล็ก ถ้า 2 โครงการนั้นผ่านก็คงมีผลเชิงบวกจิตวิทยาเท่านั้น แต่ impact ยังน้อย&quot; นายพิชัย กล่าว <br><br>ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่ <br>          PTT   มูลค่าการซื้อขาย 586.82 ล้านบาท ปิดที่ 232.00 บาท เพิ่มขึ้น 3.00 บาท<br>          SCC   มูลค่าการซื้อขาย 492.24 ล้านบาท ปิดที่ 230.00 บาท เพิ่มขึ้น 5.00 บาท<br>          PTTEP มูลค่าการซื้อขาย 456.30 ล้านบาท ปิดที่ 142.50 บาท เพิ่มขึ้น 1.50 บาท <br>          PTTAR มูลค่าการซื้อขาย 325.05 ล้านบาท ปิดที่  24.60 บาท เพิ่มขึ้น 0.40 บาท<br>          TMB   มูลค่าการซื้อขาย 299.84 ล้านบาท ปิดที่   1.25 บาท เพิ่มขึ้น 0.03 บาท<br><br>