ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (25 ก.พ.) เนื่องจากนักลงทุนวิตกกังวลเรื่องปัญหาด้านการเงินของกรีซ หลังจากมูดีส์ อินเวสเตอร์ส เซอร์วิส และสแตนดาร์ด แอนด์ พัวร์ (เอสแอนด์พี) ขู่ปรับลดอันดับเครดิตกรีซ นอกจากนี้ ตลาดยังได้รับปัจจัยลบจากตัวเลขว่างงานประจำสัปดาห์ที่ปรับตัวเพิ่มขึ้นเกิดคาด สะท้อนให้เห็นว่าตลาดแรงงานยังอยู่ในภาวะตึงตัว<br><br>ดัชนีเฉลี่ยอุตสาหกรรมดาวโจนส์ปิดลบ 53.13 จุด หรือ 0.51% แตะที่ 10,321.03 จุด ดัชนี S&amp;P 500 ลดลง 2.30 จุด หรือ 0.21% ปิดที่ 1,102.94 จุด และดัชนี Nasdaq ปรับตัวลง 1.68 จุด หรือ 0.08% ปิดที่ 2,234.22 จุด<br><br>-- สัญญาน้ำมันดิบตลาดนิวยอร์กปิดร่วงลงเมื่อคืนนี้ (25 ก.พ.) เนื่องจากตัวเลขว่างงานประจำสัปดาห์ของสหรัฐที่เพิ่มขึ้นเกินคาดทำให้นักลงทุนวิตกว่าจะทำให้ดีมานด์พลังงานและกำลังซื้อด้านพลังงานหดตัวลงด้วย<br><br>สัญญาน้ำมันดิบ NYMEX (New York Mercantile Exchange) ส่งมอบเดือนเม.ย.ร่วงลง 1.83 ดอลลาร์ ปิดที่ 78.17 ดอลลาร์/บาร์เรล หลังจากเคลื่อนตัวในช่วง 78.17-77.83 ดอลลาร์<br><br>-- ค่าเงินดอลลาร์สหรัฐร่วงลงเมื่อเทียบกับสกุลเงินยูโรและเงินเยน ในการซื้อขายที่ตลาดปริวรรตเงินตรานิวยอร์กเมื่อคืนนี้ (25 ก.พ.) หลังจากเบน เบอร์นันเก้ ประธานธนาคารกลางสหรัฐ (เฟด) ยืนยันว่าเฟดจะคงอัตราดอกเบี้ยระยะสั้น (fed fund rate) ที่ระดับต่ำต่อไป และหลังจากสหรัฐเปิดเผยตัวเลขว่างงานประจำสัปดาห์ที่พุ่งขึ้นเกินคาด อย่างไรก็ตาม ยูโรดิ่งลงอย่างหนักเมื่อเทียบกับเยน หลังจากมูดีส์ อินเวสเตอร์ส เซอร์วิส และสแตนดาร์ด แอนด์ พัวร์ (เอสแอนด์พี) ขู่ปรับลดอันดับเครดิตกรีซ<br><br>ค่าเงินดอลลาร์สหรัฐดิ่งลง 1.23% เมื่อเทียบกับเยนที่ระดับ 89.090 เยน/ดอลลาร์ จากระดับของวันพุธที่ 90.200 เยน/ดอลลาร์ และดิ่งลง 0.87% เมื่อเทียบกับเงินปอนด์ที่ระดับ 1.5268 ปอนด์/ดอลลาร์ จากระดับ 1.5402 ปอนด์/ดอลลาร์<br><br>-- สัญญาทองคำตลาดนิวยอร์กปิดทะยานขึ้นแข็งแกร่งเมื่อคืนนี้ (25 ก.พ.) เนื่องจากความวิตกกังวลเกี่ยวกับปัญหาด้านการเงินของกรีซและความผันผวนของสกุลเงินยูโร ส่งผลให้นักลงทุนแห่ถือครองทองคำเพื่อหลีกเลี่ยงความเสี่ยง<br><br>สัญญาทองคำตลาด COMEX (Commodity Exchange) ส่งมอบเดือนเม.ย.ปิดที่ 1,108.50 ดอลลาร์/ออนซ์ พุ่งขึ้น 11.30 ดอลลาร์ หลังจากเคลื่อนตัวในช่วง 1,110.00-1,088.50 ดอลลาร์<br><br>-- ดัชนี FTSE 100 ตลาดหุ้นลอนดอนปิดร่วงลงเมื่อคืนนี้ (25 ก.พ.) หลังจากสหรัฐเปิดเผยตัวเลขว่างงานประจำสัปดาห์ที่พุ่งขึ้นเกินคาด ซึ่งทำให้เกิดความวิตกว่าเศรษฐกิจโลกอาจฟื้นตัวช้ากว่าที่คาดการณ์ไว้ ขณะที่หุ้นกลุ่มเหมืองแร่ร่วงลงอย่างหนักหลังจากราคาโลหะในตลาดโลกปรับตัวลดลง<br><br>ทั้งนี้ ดัชนี FTSE 100 ร่วงลง 64.70 จุด หรือ 1.21% ปิดที่ 5278.22 จุด