กรมธนารักษ์ปลุกกระแสทำเลทอง &quot;ศูนย์ราช การ แจ้งวัฒนะ&quot; ปีหน้าออกหุ้นกู้ลอตสุดท้าย 4.4 พันล้านเสริมทุนค่าก่อสร้าง อธิบดี &quot;วิสุทธิ์ ศรี สุพรรณ&quot; การันตีค่าเช่าพื้นที่ อาคารสำนักงาน 360 บาทต่อตารางเมตร ถูกกว่าโครงการเอกชนละแวกเดียวกัน ชี้ตลอด 30 ปีมีรายได้ร่วม 8 หมื่นล้านบาท เผยงานก่อสร้างล่าช้าแต่เดือนกันยายนปี 2551 เปิดให้ใช้ได้แน่ <br><br>หลังการเปลี่ยนแปลงทางการเมือง มีหลายโครงการขนาดใหญ่ถูกจับตาถึงความไม่ปกติ ทั้งสนามบินนานาชาติสุวรรณภูมิ, แอร์พอร์ตเรลลิงก์ มักกะสัน-สุวรรณภูมิ, รถไฟฟ้าส่วนต่อขยาย และโครงการบ้านเอื้ออาทร <br><br>ล่าสุด นายวิสุทธิ์ ศรีสุพรรณ อธิบดีกรมธนารักษ์ ในฐานะเจ้าภาพโครงการก่อสร้าง &quot;ศูนย์ราช การแจ้งวัฒนะ&quot; มูลค่า 24,000 ล้านบาท ได้กล่าวถึงความคืบหน้าของเมกะโปรเจ็กต์ดังกล่าวว่า &quot;ยังดำเนินตามแผนปกติ แม้กระทรวงการคลังจะถือหุ้น 100% แต่นโยบายหลักจะไม่ใช้งบประมาณแผ่นดิน และไม่ก่อหนี้สาธารณะ แต่กรมเลือกวิธีระดมทุนด้วยการแปลงสินทรัพย์เป็นหลักทรัพย์&quot; <br><br>โดยมีบริษัท ธนารักษ์พัฒนาสินทรัพย์ จำกัด (ธพส.) เป็นผู้บริหาร ซึ่งวิธีการนี้ยังดึงเงินออมของประชาชนที่เหลืออยู่ในระบบมาลงทุนให้เกิดประโยชน์ต่อการพัฒนาเศรษฐกิจของประเทศ อีกทั้งได้พัฒนาตลาดตราสารหนี้ของประเทศอีกด้วย โดย ธพส.จะระดมทุนเป็นค่าก่อสร้าง 19,016 ล้านบาท ค่าดอกเบี้ย 3,700 ล้านบาท และค่าใช้จ่ายอื่นๆ อีก 450 ล้านบาท ซึ่งมีบริษัท ดีเอดี เอสพีวี เป็นผู้ทำแผนระดมทุนและจะออกหุ้นกู้ 3 ครั้ง <br><br>ขณะนี้ได้ออกหุ้นกู้จำหน่ายให้กับบุคคลทั่วไปแล้ว 2 ครั้ง เมื่อเดือนพฤศจิกายน 2548 จำนวน 10,300 ล้านบาท ครั้งที่ 2 เมื่อเดือนตุลาคม 2549 8,200 ล้านบาท ปีหน้าจะออกอีก 4,400 ล้านบาท ซึ่งลดลงจากเดิมที่กำหนดไว้ 5,500 ล้านบาท เพราะงานประมูลประหยัดไป 1,100 ล้านบาท เพราะได้ใช้ระบบอีออกชั่น <br><br>&quot;เราคิดเป็นคอนเซ็ปต์เลยว่า ศูนย์ราชการจะให้เป็นอาคารประหยัดพลังงานและทันสมัยแห่งแรกของประเทศไทย โดยออกแบบเป็นลักษณะคอมเพล็กซ์ จะสร้างเสร็จในอีก 2 ปี พื้นที่ใช้สอย 4.8 แสนตารางเมตร รับส่วนงานราชการที่มาเช่าพื้นที่ถึง 29 หน่วยงานและเอกชนทั่วไปด้วย&quot; <br><br>นอกจากนี้นายวิสุทธิ์ยังเปรียบเทียบราคาค่าเช่าพื้นที่ต่อตารางเมตรบนทำเลเดียวกันว่า พื้นที่เช่าโครงการศูนย์ราชการไม่ได้แพงกว่าเอกชนตามที่หลายฝ่ายตั้งข้อสังเกต เพราะคิดค่าเช่าในปี 2551 เพียง 360 บาทต่อตารางเมตร ขณะที่อาคารซอฟต์แวร์ปาร์ค แจ้งวัฒนะ ที่กระทรวงยุติธรรมเช่าอยู่ในปัจจุบัน 374.50 บาทต่อตารางเมตรต่อเดือน และปรับเพิ่ม 7% ทุก 2 ปี เมื่อถึงปี 2551 ค่าเช่าจะอยู่ที่ 400 บาทต่อตารางเมตรต่อเดือน รวมถึงเอ็มไพร์ทาวเวอร์ ถนนสาทร ที่สำนักงานศาลปกครองเช่าอยู่ในขณะนี้ อัตราค่าเช่า 430 บาทต่อตารางเมตรต่อเดือน และในปี 2551 ค่าเช่าจะปรับเป็น 470 บาทต่อตารางเมตรต่อเดือน <br><br>การเช่าจะทำเป็น 3 สัญญา คือ 1.สัญญาเช่าพื้นที่อาคาร 30 ปี ค่าเช่า 144 บาทต่อตารางเมตรต่อเดือน เพิ่มค่าเช่าอีก 10% ทุก 5 ปี 2.สัญญาบริการ มีกำหนด 30 ปี ตั้งแต่วันที่ 1 กรกฎาคม 2551 ถึงวันที่ 30 มิถุนายน 2581 มีอัตราค่าบริการ 216 บาทต่อตารางเมตรต่อเดือน เพิ่มค่าเช่าอีก 10% ทุก 5 ปี 3.สัญญาบริการจัดหาเฟอร์นิเจอร์ 5 ปี <br><br>&quot;รายได้จากค่าเช่าตลอดอายุ 30 ปี รวมประมาณ 82,114 ล้านบาท ธพส.จะนำมาเป็นค่าใช้จ่ายในโครงการตลอด 30 ปี มีจ่ายเงินต้น 24,000 ล้านบาท ดอกเบี้ย 34,000 ล้านบาท ภาษี ค่าธรรมเนียมต่างๆ 10,600 ล้านบาท ค่าเช่าที่ราชพัสดุ 1,035 ล้านบาท ค่าบริหารจัดการและบำรุงรักษา 29 หน่วยงาน 10,000 ล้านบาท ค่าใช้จ่ายอื่นๆ เช่น ประกันภัย 1,620 ล้านบาท&quot;<br><br>ความคืบหน้าการก่อสร้าง โดยภาพรวมไม่ ล่าช้า โดยสัญญาที่ 1 งานก่อสร้างอาคารที่ทำการศาลปกครอง ล่าช้ากว่าแผน 0.25% เนื่องจากมีปัญหาแก้ไขแบบอาคารตกแต่งภายในอาคาร แต่จะเร่งให้ทันจัดประชุมศาลปกครองโลกเดือนพฤศจิกายน 2550 ที่จะถึงนี้ สัญญาที่ 2 งานก่อสร้างอาคารเอ ลานจอดรถเอและลานรอบอาคารเอ คืบหน้า 11.05% เร็วกว่าแผน 1.28% สัญญาที่ 3 งานก่อสร้างอาคารบีพร้อมลานรอบ อาคารบี คืบหน้า 11.79% เร็วกว่าแผน 0.67% <br><br>สัญญาที่ 4 งานก่อสร้างอาคารจอดรถบี ศูนย์ประชุมและหอพัก คืบหน้า 7.09% ช้ากว่าแผน 0.72% สัญญาที่ 5 งานก่อสร้างระบบสาธารณูป โภคและอาคารควบคุม คืบหน้า 5.19% เร็วกว่าแผน 1.23% สัญญาที่ 7 งานก่อสร้างงานภูมิสถาปัตยกรรม ส่วนงานต้นไม้พืชพรรณและตกแต่ง พร้อมระบบรดน้ำและระบายน้ำ คืบหน้า 0.32% เร็วกว่าแผน 0.06% <br>