วันจันทร์ที่ 28 กันยายน พ.ศ. 2552 <br><br>ราคาทองคำในช่วงสัปดาห์ที่ 3 วันที่ 2125 ก.ย. 2552<br><br>ในช่วงต้นสัปดาห์ราคาทองคำอยู่ที่ระดับ 1,003 เหรียญสหรัฐ โดยราคาทองไทยอยู่ที่ระดับ 15,950 บาท เป็นราคาทองคำแท่งขายออก โดยที่ช่วงปลายสัปดาห์ราคาปรับตัวสูงขึ้น 10 เหรียญสหรัฐ ทำให้ทองไทยปรับตัวขึ้นประมาณ 100 บาท แต่มีแรงเทขายทำกำไรในคืนวันพุธอย่างมาก ในตลาด Comex ทำให้ราคาทองร่วงหลุดแนวรับสำคัญที่ระดับ 1,000 เหรียญสหรัฐ ลงมาปิดตลาดในคืนวันศุกร์ที่ระดับ 991 เหรียญสหรัฐ และราคาทองไทยลงมาอยู่ที่ระดับ 15,900 บาท เป็นราคาทองคำแท่งขายออก <br><br>ตลาด Gold Future มีการซื้อขายค่อนข้างคึกคักเนื่องจากราคาแกว่งตัวลงมาในกลางสัปดาห์ ปริมาณการซื้อขายเฉลี่ยอยู่ที่ประมาณ 1,000 กว่าคู่สัญญา ยังถือว่ามีความคึกคักค่อนข้างมาก โดยราคา GFV09 ปิดตลาดวันศุกร์ที่ระดับ 15,920 บาท และโดยภาพรวมยังมี Open Interest ปรับตัวสูงขึ้นโดยตลอด สาเหตุหลักที่ราคาทองคำตกลงมาเนื่องจากการที่ค่าเงินเหรียญสหรัฐแข็งค่าขึ้นอย่างมากจากระดับ 1.4820 เหรียญสหรัฐ/ยูโร มาอยู่ที่ระดับ 1.4640 เหรียญสหรัฐ/ยูโร ในคืนวันศุกร์เนื่องจากเริ่มกังวลกันว่าภาวะเศรษฐกิจยังไม่ได้ฟื้นตัวมากเท่าไหร่ ตลาดหันมาถือครองเงินเหรียญสหรัฐอีกครั้งหนึ่ง รวมทั้งจะเห็นได้ว่าราคาน้ำมันเองร่วงลงอย่างมากหลุด 70 เหรียญสหรัฐ/บาร์เรล ลงมาอยู่ที่ระดับประมาณ 66 เหรียญสหรัฐ/บาร์เรล <br><br>วิเคราะห์ทางเทคนิค<br><br>ราคาทองคำหลุดแนวรับสำคัญที่ระดับ 1,000 เหรียญสหรัฐ และกำลังเข้าทดสอบแนวรับที่ 985 เหรียญสหรัฐ ซึ่งเป็นเส้นค่าเฉลี่ย 30 วัน สัญญาณ Oscillators ในระยะสั้นราย 2 ชั่วโมงเริ่มเป็นภาวะขายเกิน คงต้องจับตาดูการแข็งค่าของเหรียญสหรัฐเทียบเคียงกันไป หากทองหลุดแนวรับที่ระดับ 985 เหรียญสหรัฐ จะเริ่มเป็นสัญญาณที่ไม่ค่อยดี หมายความว่าจะมีการปรับตัวนานขึ้น แต่ถ้าราคาทรงอยู่ในช่วง 990-1,000 เหรียญสหรัฐได้ในระยะ 1 สัปดาห์ ก็น่าจะสามารถปรับตัวสูงขึ้นตามแนวโน้มระยะกลางได้ <br><br>สรุปโอกาสที่จะขึ้นไปทดสอบ 1,020 เหรียญสหรัฐในระยะกลางและระยะยาวยังเป็นขาขึ้นอยู่ <br><br>กลยุทธ์การลงทุนตามสภาวะตลาด <br><br>สิ่งที่น่าสนใจในขณะนี้ คือ ราคาทองกลับตกลงมาจากแรงเทขายทำกำไร นักลงทุนที่ดีก็จะต้องหาจังหวะในการช้อนซื้อ ก่อนที่จะช้อนซื้อในขณะที่ราคาตกจะต้องมีหลักการอยู่สองข้อ คือ 1.ต้องมั่นใจว่าแนวโน้มทิศทางของตลาดยังเป็นขาขึ้นอยู่ในระยะกลาง 2.การช้อนซื้อจะต้องสร้างให้เกิดรูปของพีระมิด โดยมีเป้าหมายที่ชัดเจนของการช้อนซื้อในระดับราคาต่างๆ ประมาณ 3-5 ระดับ <br><br>ในปัจจุบันเราคิดว่าราคาทองคำที่ตกลงมาเริ่มเข้าสู่แนวรับสำคัญทางเทคนิคที่ระดับ 985 เหรียญสหรัฐ ดังนั้นหากท่านวิเคราะห์ว่าราคาน่าที่จะกลับขึ้นไปได้หรือเชื่อตามนั้น ก็ต้องเริ่มวางกลยุทธ์ในการเข้าช้อนซื้อ กลยุทธ์ที่ดีคือแบ่งเงินลงทุนออกเป็น 3-5 ส่วน ในการที่จะเข้าช้อนซื้อแล้วค่อยๆ ซื้อทีละส่วน ซึ่งจะพูดให้ฟังในรายละเอียดในสัปดาห์หน้า <br><br>MTS Gold Futures บริษัทชั้นนำในการซื้อขาย Gold Futures ของไทยพร้อมให้คำแนะนำแก่นักลงทุนด้วยฝ่ายการตลาดที่มีความเชี่ยวชาญเฉพาะเรื่องทอง พร้อมเว็บไซต์ www.mtsgold.co.th ที่จะให้ความรู้เกี่ยวกับการลงทุนในทองคำโดยเฉพาะ สนใจโทร. 02-222-5959 <br><br>