วันอังคารที่ 13 ตุลาคม พ.ศ. 2552 07:43 <br><br>สัญญาทองคำตลาดนิวยอร์กปิดพุ่งขึ้น ดอลล์อ่อนกระตุ้นนักลงทุนแห่ซื้อทอง<br><br>สัญญาทองคำตลาด COMEX (Commodity Exchange) ส่งมอบเดือนธ.ค.ปิดที่ 1,057.50 ดอลลาร์/ออนซ์ เพิ่มขึ้น 8.90 ดอลลาร์ หลังจากเคลื่อนตัวในช่วง 1,048.00-1,060.50 ดอลลาร์<br><br>ขณะที่สัญญาโลหะเงินส่งมอบเดือนธ.ค.ปิดที่ 17.820 ดอลลาร์/ออนซ์ เพิ่มขึ้น 13.00 เซนต์<br><br>ส่วนสัญญาพลาตินัมส่งมอบเดือนม.ค.ปิดที่ 1,347.30 ดอลลาร์/ออนซ์ เพิ่มขึ้น 7.90 ดอลลาร์ และสัญญาพัลลาเดียมส่งมอบเดือนธ.ค.ปิดที่ 329.80 ดอลลาร์/ออนซ์ เพิ่มขึ้น 6.05 ดอลลาร์<br><br>แมท เซมาน นักวิเคราะห์จากบริษัท LaSalle Futures Group ในเมืองชิคาโก กล่าวว่า สัญญาทองคำยังคงได้รับแรงหนุนจากสกุลเงินดอลลาร์สหรัฐที่อ่อนตัวลง โดยดอลลาร์สหรัฐดิ่งลง 0.5% เมื่อเทียบกับ 6 สกุลเงินหลักๆในตะกร้าเงิน ซึ่งช่วยหนุนสัญญาทองคำทะยานขึ้นไปแตะระดับสูงสุดเป็นประวัติการณ์ในระหว่างวั้นที่ 1,060.50 ดอลลาร์/ออนซ์<br><br>สัญญาทองคำทะยานขึ้นไปแล้วกว่า 20% ในปีนี้ ขณะที่ดอลลาร์สหรัฐร่วงลงไปแล้ว 6.3% ในปีนี้เมื่อเทียบกับสกุลเงินหลักๆในตะกร้าเงิน เนื่องจากธนาคารกลางสหรัฐ (เฟด) คงอัตราดอกเบี้ยไว้ที่ระดับต่ำ และยังคงใช้มาตรการกระตุ้นเศรษฐกิจในด้านอื่นๆ ซึ่งทำให้มีเม็ดเงินในรูปสกุลเงินดอลลาร์อยู่ในระบบเป็นจำนวนมาก<br><br>