วันเสาร์ที่ 19 ธันวาคม พ.ศ. 2552 08:17 <br><br>สัญญาทองคำตลาดนิวยอร์กปิดดีดตัว ท่ามกลางแรงแรงกดดันจากสกุลเงินดอลลาร์สหรัฐที่แข็งค่าขึ้น<br><br>สัญญาทองคำตลาด COMEX (Commodity Exchange) ส่งมอบเดือนก.พ.ปิดที่ 1,111.50 ดอลลาร์/ออนซ์ เพิ่มขึ้น 4.10 ดอลลาร์ หลังจากเคลื่อนตัวในช่วง 1097.7-1118.0 ดอลลาร์<br><br>ขณะที่สัญญาโลหะเงินส่งมอบเดือนมี.ค.ปิดที่ 17.32 ดอลลาร์/ออนซ์ ถีบตัวขึ้น 12.5 เซนต์ และสัญญาโลหะทองแดงส่งมอบเดือนมี.ค.ขยับขึ้น 1.05 เซนต์ ปิดที่ 3.1385 ดอลลาร์/ปอนด์<br><br>ส่วนสัญญาพลาตินัมส่งมอบเดือนม.ค.ปิดที่ 1,429.30 ดอลลาร์/ออนซ์ เพิ่มขึ้น 3.40  ดอลลาร์ และสัญญาพัลลาเดียมส่งมอบเดือนมี.ค.ปิดที่ 367.90 ดอลลาร์/ออนซ์ ลดลง 2.10 ดอลลาร์<br><br>ทั้งนี้ นักลงทุนเชื่อว่า ธนาคารกลางสหรัฐ (เฟด) อาจเตรียมปรับขึ้นอัตราดอกเบี้ยในเร็วๆนี้ ซึ่งกระแสคาดการณ์ดังกล่าวกระตุ้นให้เงินดอลลาร์แข็งค่าขึ้นจนทำให้ราคาทองคำร่วงลงจากระดับสูงสุดที่ 1,227.50 ดอลลาร์/ออนซ์<br><br>อย่างไรก็ตาม เทรดเดอร์บางรายมองว่า เงินดอลลาร์อาจเคลื่อนไหวผ่านจุดต่ำสุดแล้ว ขณะที่ตลาดสินค้าโภคภัณฑ์จะฟื้นตัวขึ้นจากที่เคยถูกแรงเทขายออกมาซึ่งราคาสัญญาจะขยายตัวต่อเนื่องในปีหน้า<br><br>