วันพฤหัสบดีที่ 17 กันยายน พ.ศ. 2552 07:53 <br><br>ตลาดสหรัฐแตะระดับสูงสุดในรอบ 11 เดือนรับข่าวศก.สหรัฐฟื้น<br><br>วันนี้(17กันยายน) ดัชนีดาวโจนส์ตลาดหุ้นสหรัฐปิดการซื้อขายที่ระดับ 9,791.71 จุด เพิ่มขึ้น 108.30 จุด พุ่งแตะระดับสูงสุดในรอบ 11 เดือน หลังข้อมูลล่าสุด สร้างความเชื่อมั่นให้นักลงทุนว่า เศรษฐกิจของสหรัฐได้ฟื้นตัวแล้ว ขณะที่ดัชนี S&amp;P 500 ปิดบวก 16.13 จุด หรือ 1.53% แตะที่ 1,068.76 จุด และดัชนี Nasdaq ปิดบวก 30.51 จุด หรือ 1.45% แตะที่ 2,133.15 จุด<br><br>ทั้งนี้ ปิดการซื้อขายตลาดหุ้นสหรัฐ ดัชนีเคลื่อนไหวในแดนบวกอย่างคึกคัก แรงซื้อเข้ามาหนาแน่นในหุ้นกลุ่มอุตสาหกรรม หลังข้อมูลล่าสุดชี้ กิจกรรมทางอุตสาหกรรมของประเทศในเดือนที่ผ่านมา เพิ่มขึ้น 0.8% มากกว่าที่คาดไว้ สอดคล้องกับความเห็นของนายเบน เบอร์นานกี ประธานธนาคารกลางสหรัฐ (เฟด) ที่ระบุก่อนหน้านี้ว่า ภาวะเศรษฐกิจชะลอตัวของสหรัฐได้ยุติลงแล้ว<br><br>