ดาวโจนส์ปิดพุ่ง 111.32 จุดขานรับผลประกอบการ-ข้อมูลศก.สดใสขึ้น<br><br>           ตลาดหุ้นสหรัฐปิดทะยานขึ้นเป็นวันที่ 2 เมื่อวานนี้ (2 ก.พ.) หลังผลประกอบการที่ดีเกินคาด และข้อมูลเศรษฐกิจที่สดใสได้คลายความวิตกของนักลงทุน หลังตลาดร่วงลงในช่วงที่ผ่านมา<br>           ทั้งนี้ ดัชนีเฉลี่ยอุตสาหกรรมดาวโจนส์ปิดพุ่งขึ้น 111.32 จุดหรือ 1.09% ปิด 10,296.85, ดัชนี S&amp;P 500 ปิดบวก 14.13 จุดหรือ 1.30% ปิด 1,103.32  และดัชนี Nasdaq ปิดปรับตัวขึ้น 18.86 จุดหรือ 0.87% ปิด 2,190.06     ปริมาณการซื้อขายเบาบางราว 1.18 พันล้านหุ้นในตลาดนิวยอร์กและ ราว 2.50 พันล้านหุ้นในตลาด Nasdaq<br><br>น้ำมันดิบปิดพุ่ง 2.80 ดอลลาร์ <br><br>       ราคาน้ำมันดิบในตลาดล่วงหน้า NYMEX ปิดทะยานขึ้น 3.76% เมื่อวานนี้ (2 ก.พ.) โดยได้แรงหนุนจากข้อมูลเศรษฐกิจที่น่าพอใจ, ดอลลาร์ที่อ่อนค่า และความแข็งแกร่ง ทางเทคนิคที่ทำให้เทรดเดอร์เข้าซื้อคืน<br>        ทั้งนี้ ราคาน้ำมันดิบส่งมอบเดือนมี.ค.พุ่งขึ้น 2.80 ดอลลาร์ หรือ 3.76% มาปิดตลาดที่ 77.23 ดอลลาร์ต่อบาร์เรล หลังจากเคลื่อนตัวในช่วง 74.40-77.41ดอลลาร์ ขณะที่ราคาน้ำมันดิบเบรนท์ส่งมอบเดือนมี.ค.ที่ตลาดกรุงลอนดอนทะยานขึ้น 2.95 ดอลลาร์ ปิด 76.06 ดอลลาร์ต่อบาร์เรล หลังจากเคลื่อนตัวในช่วง 73-76.17 ดอลลาร์<br><br>